open-index/open-wikipedia-markdown huggingface dataset:
അശ്വിനി അക്കുഞ്ഞി

ഇന്ത്യയിലെ ഒരു കായിക താരമാണ് അശ്വിനി അക്കുഞ്ഞി ഇംഗ്ലീഷ്: Ashwini Akkunji. അശ്വിനി ചിതാനന്ദ ഷെട്ടി അക്കുഞ്ഞി എന്നാണ് പൂർണ്ണ പേര്. ( ജനനം 1987 ഒക്ടോ 7) വേഗതയേറിയ ഓട്ടക്കാരിയാണിവർ. ഉഡുപ്പിയിലെസിദ്ധാപുര ആ‌ണ് സ്വദേശം. 400 മീറ്റർ ഓട്ടമത്സരത്തിലാണ് സവിശേഷ ശ്രദ്ധപതിപ്പിച്ച് മത്സരിക്കാറുള്ളത്. 
2010ലെ കോമൺവെൽത്ത് ഗെയിംസിലും ഏ‌ഷ്യൻ ഗെയിംസിലും സ്വർണ്ണമെഡൽ കരസ്ഥമാക്കിയിട്ടുണ്ട്. 
ഈ മത്സരത്തിലെ റിലെയിൽ മൻജീത് കൗർ, മന്ദീപ് കൗർ, സിനി ജോസ് എന്നിവരായിരുന്നു കൂട്ടുകെട്ടിലെ അംഗങ്ങൾ.e .ഇതിന് പുറമെ 2010ൽ തന്നെ ഏഷ്യൻ ഗെയിംസിൽ 400 മീറ്റർ ഹർഡിൽസിലും വ്യക്തിഗത ഇനത്തിൽ സ്വർണ്ണം നേടി. കർണ്ണാടക സർക്കാറിൻറെ രാജ്യോത്സവ പ്രശസ്തി ബഹുമതിയും (2010) ലഭിച്ചിട്ടുണ്ട്.
## ജീവചരിത്രം
കർണ്ണാകടകയിലെ ഉഡുപ്പി,സിദ്ധാപുരത്ത് ജനനം.മാതാവ് യശോദ ഷെട്ടി അക്കുഞ്ഞി, പിതാവ്  ബി.ആർ.ചിതാനനന്ദ ഷെട്ടി. കൃഷി ഉപവജീവനമായി പരിഗണിക്കുന്നവരാണ് കുടുംബം. അതെസമയം കായിക മേഖലയോടുള്ള താൽപ്പര്യം ഒട്ടും കുറവില്ല. അഞ്ച് ഏക്കറോളം വിസ്തൃതിയുള്ള കമുങ്ങിൻ തോട്ടത്തിലൂടെ സഹോദരങ്ങളായ ദീപ്തിയോടും അമിത്തിനോടുമൊപ്പം കളിച്ചാണ് വളർന്നത്. നേരത്തെ ഇന്ത്യൻ റെയിൽവെയിൽ ജീവനക്കാരിയായിരുന്നു അശ്വിനി. നിലവിൽ പഞ്ചാബ്, പാട്യാല കോർപ്പറേഷൻ ബാങ്കിൻറെ മാനേജർ പദവിയിലാണ്.
## അംഗീകാരങ്ങൾ,ബഹുമതികൾ
2010 ൽ കർണ്ണാടക സർക്കാർ രാജ്യോത്സവ് അവാർഡ് നൽകി ആദരിച്ചു.ഒരു ലക്ഷം രൂപയും 20 ഗ്രാം സ്വർണ്ണവും അടങ്ങുന്നതായിരുന്നു പുരസ്കാരം. ബംഗളുരു വികസന വകുപ്പിൻറെ കീഴിൽ വീട് നിർമ്മാണത്തിനുള്ള സ്ഥലവും അനുവദിച്ചു.  2010ലെ സ്വർണ്ണ മെഡൽ നേടിയതിനെ തുടർന്ന് കേന്ദ്ര സർക്കാറും റെയിൽവെയും സംസ്ഥാന സർക്കാറും സാമ്പത്തിക സഹായം നൽകിയിരുന്നു.

## അവലംബം

## പുറം കണ്ണികൾ
*

വർഗ്ഗം:1987-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒക്ടോബർ 7-ന് ജനിച്ചവർ
ഐകാൻ

വലത്ത്‌|ലഘുചിത്രം|കാലിഫോർണിയയിലെ ഐകാൻ ആസ്ഥാനം.
വെബ് ഡൊമെയിനുകൾക്കു പേരിടാനുള്ള (ഡിഎൻഎസ്) അവകാശമുള്ള അമേരിക്കയിലെ എൻ.ജി.ഒ. യാണ് ഇന്റർനെറ്റ് കോർപറേഷൻ ഫോർ അസൈൻഡ് നെയിംസ് ആൻഡ് നമ്പേഴ്സ് (ഐകാൻ - **ICANN** /ˈaɪkæn/ **''<span class="smallcaps">EYE</span>**-kan''). ‘ഒരൊറ്റ ലോകം. ഒരൊറ്റ ഇന്റർനെറ്റ്’ എന്നതാണ്  ‘ഐകാന്റെ’ മുദ്രാവാക്യം. അതിനു മുമ്പ് ഇന്റർനെറ്റ് അസൈൻഡ് നമ്പേഴ്സ് അതോറിറ്റി (ഐ.എ.എൻ.എ.) ക്കായിരുന്നു ചുമതല. ഐ.എ.എൻ.എ.യുടെ അധികാരം 1998ൽ ലൊസാഞ്ചൽസ് ആസ്ഥാനമായുള്ള ‘ഐകാനി’നു കൈമാറി.  യു.എസിന്റെ നാഷനൽ ടെലികമ്യൂണിക്കേഷൻ ആൻഡ് ഇൻഫർമേഷൻ അഡ്മിനിസ്ട്രേഷനു(എൻടിഐഎ) കീഴിലായിരുന്നു ‘ഐകാനി’ന്റെ പ്രവർത്തനം. ഇൻറർനെറ്റ് അസൈൻഡ് നമ്പേഴ്‌സ് അതോറിറ്റി (IANA) ഫംഗ്‌ഷൻ കരാറിന് അനുസൃതമായി സെൻട്രൽ ഇന്റർനെറ്റ് അഡ്രസ് പൂളുകളുടെയും ഡിഎൻസ്(DNS) റൂട്ട് സോൺ രജിസ്‌ട്രികളുടെയും യഥാർത്ഥ സാങ്കേതിക പരിപാലന പ്രവർത്തനങ്ങൾ ഐകാൻ നിർവഹിക്കുന്നു. ഐകാനും യുണൈറ്റഡ് സ്റ്റേറ്റ്സ് ഡിപ്പാർട്ട്‌മെന്റ് ഓഫ് കൊമേഴ്‌സിന്റെ നാഷണൽ ടെലികമ്മ്യൂണിക്കേഷൻസ് ആൻഡ് ഇൻഫർമേഷൻ അഡ്മിനിസ്‌ട്രേഷനും (NTIA) തമ്മിലുള്ള ഐഎഎൻഎ(IANA) സ്റ്റീവാർഡ്‌ഷിപ്പ് ഫംഗ്‌ഷനുകളെ സംബന്ധിച്ച കരാർ 2016 ഒക്ടോബർ 1-ന് അവസാനിച്ചു, ഇത് ഔദ്യോഗികമായി ആഗോള മൾട്ടി-സ്റ്റേക്ക്‌ഹോൾഡർ കമ്മ്യൂണിറ്റിയിലേക്ക് പ്രവർത്തനങ്ങൾ മാറ്റി.
## അവലംബം


വർഗ്ഗം:ലാഭേച്ഛയില്ലാതെ പ്രവർത്തിക്കുന്ന സംഘടനകൾ
വർഗ്ഗം:ഇന്റർനെറ്റ്
സന്ദീപ് കുമാർ

സന്ദീപ് കുമാർ (മെയ്, 1, 1986) ഇന്ത്യൻ നടത്ത മത്സരാർഥിയ‍ാണ്. ചൈനയിലെ ബെയ്ജിങ്ങിൽ 2015 ഇൽ നടന്ന ലോക അത്ലറ്റിക് ചാമ്പ്യൻഷിപ്പിൽ  50 കിലോമീറ്റർ നടത്ത മത്സരത്തിൽ സന്ദീപ് പങ്കെടുത്തിരുന്നു.
മേ വെസ്റ്റ്

അമേരിക്കയിൽ നിന്നുള്ള ഒരു അഭിനേത്രിയും, ഗായികയുമായിരുന്നു മേരി ജേൻ വെസ്റ്റ് (ജനനം: ഓഗസ്റ്റ് 17, 1893 – മരണം നവംബർ 22, 1980). തിരക്കഥാകൃത്ത്, ഹാസ്യതാരം എന്നീ വിവിധമേഖലകളിൽ കഴിവു തെളിയിച്ച മേ വെസ്റ്റ് വർഷങ്ങളോളം വെള്ളിത്തിരയിലും പുറത്തും നിറഞ്ഞു നിന്നിരുന്നു. അമേരിക്കൻ ക്ലാസ്സിക്ക് സിനിമയിലെ മികച്ച സ്ത്രീ അഭിനേത്രികളിലൊരാളായി അമേരിക്കൻ ഫിലിം ഇൻസ്റ്റിറ്റ്യൂട്ട് മേ വെസ്റ്റിനെ തിരഞ്ഞെടുത്തിട്ടുണ്ട്.

സിനിമാ ജീവിതം അവസാനിച്ചതോടെ, അവർ പുസ്തകരചനയിലേക്കു തിരിഞ്ഞു. കൂടാതെ റേഡിയോ, ടി.വി പരിപാടികളിലും പങ്കെടുത്തു. 1980 നവംബർ 22 തന്റെ 87 ആമത്തെ വയസ്സിൽ മേ വെസ്റ്റ് അന്തരിച്ചു.

## അവലംബം

## ബാഹ്യ ലിങ്കുകൾ

* 
* 
* 

വർഗ്ഗം:1893-ൽ ജനിച്ചവർ
വർഗ്ഗം:ഓഗസ്റ്റ് 17-ന് ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:നവംബർ 22-ന് മരിച്ചവർ
വർഗ്ഗം:ഹോളിവുഡ് ചലച്ചിത്ര നടിമാർ
മൻപ്രീത് കൗർ

ഇന്ത്യയിൽനിന്നുള്ള ഒരു ഭാരോദ്വാഹകയാണ് **മൻപ്രീത് കൗർ**. പഞ്ചാബിലെ പട്യാല ജില്ലയിലെ സഹൗലി ഗ്രാമത്തിൽനിന്നാണ് മൻപ്രീത് കൗർ വരുന്നത്. ഖഷ്ബിർ കൗറിന് ശേഷം പഞ്ചാബിൽ നിന്ന് ഒളിമ്പിക്സിലേക്ക് തിരഞ്ഞെടുക്കപ്പെടുന്ന രണ്ടാമത്തെ വനിതയാണ് ഇവർ. ഭർത്താവായ കരംജിത് സിംഗാണ് മൻപ്രീത് കൗറിന്റെ പരിശീലകൻ.

2013 ജനുവരി 10 ന് നടന്ന ദേശീയ ഭാരോദ്വഹന മത്സരത്തിൽ  189 കിലോ ഭാരം ഉയർത്തി +75 കിലോ വിഭാഗത്തിൽ മൻപ്രീത് കൗർ സ്വർണ്ണമെഡൽ നേടി. ഷോട്പുട്ടിലെ ദേശീയ റെക്കോഡായ 17.96 മീറ്ററും മൻപ്രീത് കൗറിന്റെ പേരിലാണ് കുറിക്കപ്പെട്ടിട്ടുള്ളത്.
## അവലംബങ്ങൾ

വർഗ്ഗം:ഇന്ത്യയിലെ ഭാരോദ്വാഹകർ
വർഗ്ഗം:ഇന്ത്യയിൽ നിന്നും ഒളിമ്പിക്സിൽ പങ്കെടുത്തവർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ലിലിമ മിൻസ്

ഇന്ത്യൻ വനിത ഹോക്കി ടീം അംഗമാണ് **ലിലിമ മിൻസ്.**
ഇന്ത്യൻ ദേശീയ ടീമിലെ ഫോർവേഡ് പൊസിഷനിൽ കളിക്കുന്ന ഇവർ 2016ലെ റിയോ ഒളിമ്പിക്‌സിനുള്ള വനിത ഹോക്കി ടീമിൽ അംഗമായിരുന്നു.
റിയോ ഒളിമ്പിക്‌സിൽ വനിതാ വിഭാഗം ഹോക്കിയിൽ ജപ്പാനെതിരായ മൽസരത്തിൽ ഇന്ത്യക്ക് വേണ്ടി  ലിലിമ മിൻസ് ഒരു ഗോൾ നേടി. മനില. ഈ മൽസരം സമനിലയിൽ അവസാനിച്ചു.

## ജീവിത രേഖ

ഒഡീഷയിലെ സുന്ദർഗഡ് ജില്ലയിലെ ലൻജിബെർന ബ്ലോക്കിൽ ബിഹാവന്ദ് തനതോലി ഗ്രാമത്തിൽ  1994 ഏപ്രിൽ 10ന് ജനനം. അൻജിലസ് മിൻസ്, സിൽവിയ മിൻസ് ദമ്പതികളുടെ മകളാണ്.
ഒഡീഷയിലെ റോർകേല പൻപോഷ് സ്‌പോർട്‌സ് ഹോസ്റ്റലിലാണ് ഇവർ പരിശീലനം നേടിയത്.
## നേട്ടങ്ങൾ

അന്താരാഷ്ട്ര തലത്തിൽ 74ൽ അധികം മൽസരങ്ങളിൽ പങ്കെടുത്ത ലിലിമ ആറു ഗോളുകൾ നേടിയിട്ടുണ്ട്.

### അന്താരാഷ്ട്രം

* 2011ൽ തായ്‌ലന്റിലെ ബാങ്കോക്കിൽ നടന്ന അണ്ടർ 18 ഏഷ്യ കപ്പ് ഹോക്കി ചാമ്പ്യൻ ഷിപ്പിൽ വെങ്കല മെഡൽ നേടാൻ ഇന്ത്യൻ ടീമിനെ സഹായിച്ചു.
* എഫ് ഐ എച്ച് വേൾഡ് ലീഗിന്റെ രണ്ടാം റൗണ്ടിൽ സീനിയർ വനിതാ ഹോക്കി ടീമിൽ ഇന്ത്യയെ പ്രതിനിധീകരിച്ചു.
* 2013ൽ ജർമ്മനിയിൽ നടന്ന വനിതാ ജൂനിയർ വേൾഡ് കപ്പിൽ വെങ്കല മെഡൽ നേടിയ ഇന്ത്യൻ ഹോക്കി ടീമിൽ അംഗമായിരുന്നു.
*2016ൽ ബ്രസീലിൽ നടന്ന റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ അംഗമായിരുന്നു..

## ദേശീയം

*2006, 2007, 2008, 2009, 2010 വർങ്ങളിൽ ജൂനിയർ നെഹ്‌റു കപ്പ് ഹോക്കി ടൂർണമെന്റിൽ ഒഡീഷയിലെ പാൻപോശ് ഹോസ്റ്റൽ ടീമിന് വേണ്ടി കളിച്ചു.
*2006,2007 വർഷങ്ങളിൽ നാഷണൽ റൂറൽ ഗെയിംസിൽ ഒഡീഷയെ പ്രതിനിധീകരിച്ചു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1994-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒഡീഷയിൽ നിന്നുള്ള ഫീൽഡ് ഹോക്കി കളിക്കാർ
വർഗ്ഗം:ഒഡീഷയിൽ നിന്നുള്ള വനിതാ കായികതാരങ്ങൾ
പൂനം റാണി

ഇന്ത്യയിലെ പ്രശസ്ത ഹോക്കി താരമാണ് **പൂനം റാണി.**. 2016-ലെ റിയോ ഒളിബിക്‌സിൽ പങ്കെടുക്കാൻ അവസരം ലഭിച്ച പൂനം റാണി ഹരിയാന സ്വദേശിയാണ് .2002-ൽ ഇംഗ്ലണ്ടിലെ മാഞ്ചസ്റ്ററിൽ നടന്ന കോമൺവെൽത്ത് ഗെയിംസിൽ നിന്ന് പ്രചോദനം ഉൺകൊണ്ടാണ് പൂനവും ഹോക്കി കളിയിലേക്ക് രംഗപ്രവേശനം ചെയ്യുന്നത്. ഇംഗ്ലണ്ടിലെ മാഞ്ചസ്റ്ററിൽ നടന്ന 2002- ലെ കോമൺവെൽത്ത് ഗെയിംസിൽ ഇന്ത്യയ്ക്ക് സ്വർണമെഡൽ ലഭിച്ചത് കണ്ടതിനെ തുടർന്ന് ഹോക്കിയ്ക്ക് പ്രചോദനം ലഭിച്ചിരുന്നുവെന്ന് അവർ പറയുകയുണ്ടായി. 

## അവലംബം



## പുറത്തേക്കുള്ള കണ്ണികൾ
* 
* 
* 
വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
മോണ്ടിനിയേസി

സപുഷ്പികളിൽപ്പെടുന്ന ഒരു സസ്യകുടുംബമാണ്** മോണ്ടിനിയേസി (Montiniaceae**). കുറ്റിച്ചെടികളും ചെറുമരങ്ങളും ഉൾപ്പെടുന്ന ഈ സസ്യകുടുംബത്തെ വടക്കുപടിഞ്ഞാറെ ആഫ്രിക്ക, കിഴക്കേ ആഫ്രിക്ക, മഡഗാസ്കർ പ്രദേശങ്ങളിൽ കാണുന്നു. മോണ്ടിനിയ‍‍, ഗ്രവ്യ, കലിഫോറ എന്നീ മൂന്നു ജനുസുകളും ഓരോ ജീനസ്സുകളിലും ഓരോ സ്പീഷിസുകളും മാത്രമാണ് ഈ കുടുംബത്തിൽ ഉള്ളത്.

## സവിശേഷതകൾ
ലഘുപത്രത്തോടുകൂടിയ ഇവയുടെ ഇലകൾ ഏകാന്തരന്യാസത്തിലോ വിപരീതമായോ ക്രമീകരിച്ചതോ ആയിരിക്കും. ഇലകൾ ജാലികാസിരാവിന്യാസത്തോടു കൂടിയവയും മിനുസമുള്ളതുമാണ്. ഇലയുടെ വക്കുകൾ പൂർണ്ണവുമാണ്. ഇവയ്ക്ക് ഉപപർണ്ണങ്ങൾ കാണപ്പെടാറുണ്ട്.

## അവലംബം



## പുറത്തേക്കുള്ള കണ്ണികൾ
* Montiniaceae at the DELTA database 

വർഗ്ഗം:ആസ്റ്റെറിഡ് കുടുംബങ്ങൾ
വർഗ്ഗം:സൊളനലിസ്
വർഗ്ഗം:സസ്യകുടുംബങ്ങൾ
അവ്താർ സിംഗ്

ഒരു ഇന്ത്യൻ ജുഡോ കായികതാരമാണ് അവതാർ സിങ്.2016-ൽ ബ്രസീലിലെ റിയോ ഡി ജനീറോയിൽ വച്ച് നടക്കുന്ന സമ്മർ ഒളിംപിക്സിന് യോഗ്യത അവതാർ സിങ് യോഗ്യത നേടിയിട്ടുണ്ട്.
## സ്വകാര്യ ജീവിതം
പഞ്ചാബീലെ ഗുർദാസ്പൂരിൽ 1992 ഏപ്പ്രിൽ മൂന്നിനാണ് അവതാർ സിങ് ജനിച്ചത് .പഞ്ചാബിലെ ഖുരാല എന്ന ഗ്രാമത്തിലുളള അദ്ദേഹത്തിന്റെ രക്ഷിതാക്കളുടെ ക്യഷിടത്തിലാണ് അവതാർ സിങ് തന്റെ ചെറുപ്പക്കാലം ചിലവഴിച്ചത്. പഞ്ചാബ് പോലീസ് ഡിപ്പാർട്മെന്റിലെ ഒരു അസിസ്റ്റന്റ് സബ് ഇൻസ്പെക്ടറാണ് നിലവിൽ അവതാർ സിങ്.
## പ്രവർത്തനം
സ്ക്കോട്ട് ലാന്റിലെ ഗ്ലാസ്ഗോയിൽ 2014-ൽ നടന്ന കോമൺവെൽത്ത് ഗയിംസിൽ അവതാർ സിങ് ഇന്ത്യയെ പ്രതിനിധീകരിച്ച് പങ്കെടുത്തു.എന്നാൽ മെൻസ് മിഡിൽവെയ്റ്റ് ഇവന്റിൽ വെളളി മെഡൽ നേടിയ സ്ക്കോട്ട്ലാന്റിന്റെ മാത്യു പർസെയോട് പതിനാറാം റൗണ്ടിൽ പരാജയപ്പെട്ടു.

മതസരങ്ങൾക്കുളള യാത്രയ്ക്കാവശ്യമായ ചെലവ് വഹിക്കുന്നതിന്റെ പേരിൽ ഇന്ത്യൻ ഫെഡറേഷനുമായുളള പ്രശ്നം നിമിത്തം 2015-2016 മെയ് കാലയളവിൽ അവതാർ സിങ് ആറുമത്സരങ്ങളിൽ മാത്രമേ പങ്കെടുത്തിട്ടുളളു.എന്നാൽ തുർക്കിയിൽ 2016-ൽ വച്ചു നടന്ന ഗ്രാൻഡ്പ്രീക്കുമുൻപായി അവതാർ സിങിന്റെ മാതാപിതാക്കൾ തങ്ങളുടെ സമ്പാദ്യം അവതാർ സിങിന്റെ യാത്രാവശ്യങ്ങൾക്കായി നൽകി.2016-ൽ ഇന്ത്യയിൽ വെച്ചു നടന്ന സൗത്ത് ഏഷ്യൻ ഗെയിംസിൽ അവതാർ സിങ് പങ്കെടുത്തിരുന്നു  . നേപ്പാളിന്റെ സഞ്ചയ് മഹാർജനെയും ബംഗ്ലാദേഷിന്റെ എംഡി ജഹാംങ്കിർ അലമിനെയും പരാജയപ്പെടുത്തി അവതാർ സിങ് ഫൈനലിൽ എത്തുകയും അഫ്ഗാനിസ്ഥാന്റെ മൊഹമ്മദ് കഖരണിനെ 49 സെക്കന്റിനുളളിൽ പരാജയപ്പെടുത്തുകയും ചെയ്തു . ഉസ്ബെക്കിസ്ഥാനിലെ താഷ്ക്കന്റിൽ 2016 ഏപ്പ്രിലിൽ വെച്ചു നടന്ന ഏഷ്യൻ ജൂഡോ ചാമ്പ്യൻഷിപ്പിൽ സെമി ഫൈനലിൽ എത്തിയ അവതാർ സിങ് തജാക്കിസ്ഥാന്റെ കൊമരൻഷോഖ് ഉസ്തോപ്യരോണിനോട് പരാജയപ്പെട്ടു.റെപ്ടാർജിൽ അതിനുശേഷം അവതാർ സിങ് ഇറാന്റെ സഈദ് മൊറാദിയെ പരാജയപ്പെടുത്തിയെങ്കിലും ചൈനയുടെ സുൻചൗ ചെങിനോട് പരാജയപ്പെട്ടു.

ലോക റാങ്കിങ്ങിൽ ഇരുന്നൂറിന് താഴെ നിന്നിരുനന അവതതാർ സിങ് 2016-ൽ എഴുപ്പതാം സ്ഥാനത്തിലേക്ക് ഉയർന്നതിന്റെ ഫലമായി  ഏഷ്യയിലെ അവസ്ഥ വച്ച് 90 കിലോ മെൻസ് വിഭാഗത്തിൽ ബ്രസീലിലെ റിയോയിൽ നടക്കുന്ന ഒളിംപിക്സിൽ പങ്കെടുക്കൻ അവതാർ സിങിന് യോഗ്യത ലഭിച്ചു.

2016-ൽ റിയോയിൽ വെച്ച് നടന്ന  അവതാർ സിങിന്റെ ആദ്യ ഒളിംപിക്സിൽ റഫ്യൂജിയുടെ പിപ്പോള മിസോജയോട് ആദ്യറൗണ്ടിൽ തന്നെ അവതാർ സിങ് പരാജയപ്പെട്ടു.മെൻസ് 90 കിലോ വിഭാഗത്തിൽ മിസോജയുടെ യൂക്കോ എന്ന രീതിയോടാണ് അവതാർ പരാജയപ്പെട്ടത്.

## അവലംബം

വർഗ്ഗം:1992-ൽ ജനിച്ചവർ
വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
സീമ അന്റിൽ

ഇന്ത്യയിലെ പ്രശസ്തയായ ഡിസ്കസ് ത്രോ താരമാണ് **സീമ അന്റിൽ** ഇംഗ്ലീഷ്:  ***Seema Antil*** (27 ജുലൈ 1983) പൂർവ്വനാമം സീമ പുനിയ. സീമയുടെ ഏറ്റവും മികച്ച നേട്ടം 62.62 മീറ്റർ ആണ്. കാലിഫോർണിയയിലെ (യു എസ്) സലിനാസിൽ 2016 ഇൽ നടന്ന പാറ്റ് യങ്സ് ത്രോവേഴ്സ് ക്ലാസ്സിക്കിൽ ആണ് സീമ അത് നേടിയത്.  

## ആദ്യകാല ജീവിതം
ഹരിയാനയിലെ സോണിപത് ജില്ലയിൽ കെഡ്‌വ ഗ്രാമത്തിലാണ് സീമ ജനിച്ചത്. പതിനൊന്നാം വയസിൽ തന്നെ സ്പോർട്സിൽ സജീവയായിരുന്ന സീമ ഹർഡിൽസിലും ലോങ്ങ് ജമ്പിലും ആയിരുന്നു ആദ്യം ശ്രദ്ധിച്ചിരുന്നത്. പിന്നീട് ആണ് ഡിസ്കസ് ത്രോയിലേക്ക് മാറിയത്.  2000 ഇൽ സാന്റിയഗോവിൽ നടന്ന ലോക ജൂനിയർ ചാമ്പ്യൻഷിപ്പിൽ കരസ്ഥമാക്കിയ സ്വർണ്ണ മെഡൽ സീമയ്ക്ക് മില്ലേനിയം ചയിൽഡ് എന്ന ചെല്ലപ്പേര് നൽകി. സോണിപത്തിലെ ഗവണ്മെന്റ് കോളേജിൽ ആയിരുന്നു സീമയുടെ വിദ്യാഭ്യാസം പൂർത്തിയാക്കിയത്.

## അവലംബം


വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ അത്ലറ്റുകൾ
വർഗ്ഗം:ലോക അണ്ടർ 20 ചാമ്പ്യൻഷിപ്പിൽ മെഡൽ ജേതാക്കൾ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ഖുഷ്ബീർ കൗർ

ഖുഷ്ബീർ കൗർ (ജുലൈ 9, 1993) 20 കിലോമീറ്റർ നടത്തത്തിലെ ഇന്ത്യൻ മത്സരാർത്ഥിയാണ്. 2012 ഇൽ ശ്രീലങ്കയിലെ കൊളംബോയിൽ വച്ചു നടന്ന ഏഷ്യൻ ജൂനിയർ അത്ലറ്റിക്സ് ചാമ്പ്യൻഷിപ്പിൽ 10000 മീറ്ററിൽ വെങ്കലമെഡൽ നേടിയതാണ് ഖുഷ്ബീറിനെ പ്രശസ്തയാക്കിയത്. 2013 ഇലെ ലോക ചാമ്പ്യൻഷിപ്പിലും 20 കിലോമീറ്റർ വിഭാഗത്തിൽ ഖുഷ്ബീർ പങ്കെടുത്തിരുന്നു. അന്ന് 1:34:28 ഉള്ളിൽ പൂർത്തിയാക്കി മുപ്പത്തൊൻപതാം സ്ഥാനത്തായിരുന്നു അവർ. 2014 ഇൽ ജപ്പാനിൽ നടന്ന ഏഷ്യൻ വാക്കിംഗ് ചാമ്പ്യൻഷിപ്പിൽ 1:33:37 ഇൽ മൂന്നാമതായി ഖുഷ്ബീർ മത്സരം പൂർത്തിയാക്കി.

## അവലംബം

വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ
റാണി റാം‌പാൽ

**റാണി റാം‌പാൽ** (ഡിസംബർ 4, 1994), ഇന്ത്യൻ ഫീൾഡ് ഹോക്കി കളിക്കാരിയാണ്. 2010 ലെ ലോകകപ്പ് ഹോക്കിയിൽ പങ്കെടുത്ത ഏറ്റവും പ്രായം കുറഞ്ഞ കളിക്കാരിയായിരുന്നു റാണി. അന്ന് റാണിക്ക് 15 വയസായിരുന്നു.

### ആദ്യകാല ജീവിതം

ഹരിയാനയിലെ കുരുക്ഷേത്ര ജില്ലയിലെ ഷഹാബാദ് മർക്കണ്ഡയിൽ 1994 ഡിസംബർ 4 നാണ് റാണി ജനിച്ചത്. സാമ്പത്തികമായി പിന്നോക്കം നിൽക്കുന്ന കുടുംബമായിരുന്നു റാണിയുടേത്. അവരുടെ അച്ഛൻ ഒരു കാളവണ്ടിക്കാരനായിരുന്നു. 2003 ഇൽ ആണ് റാണി ഹോക്കിയിലേക്ക് വന്നത്. ശഹ്ബാദ് ഹോക്കി അക്കാദമിയിൽ ദ്രോണാചാര്യ അവാർഡ് ജേതാവായ ബൽദേവ് സിംഗിന്റെ കീഴിലായിരുന്നു അഭ്യാസം. റാണി അതൊരു തൊഴിലായി കണ്ട് ചെയ്യാൻ തുടങ്ങിയപ്പോൾ ഒരു പ്രൈവറ്റ് സ്പോർട്സ് സംഘടനയായ ഗോ സ്പോർട്സ് ഫൗണ്ടേഷൻ അവർക്ക് സാമ്പത്തികവും അല്ലാത്തതുമായ സഹായങ്ങൾ ചെയ്തു കൊടുക്കാൻ തുടങ്ങി. റാണിയുടെ സ്വപ്നങ്ങൾ സഫലമാക്കാൻ തക്ക സാമ്പത്തികം അവരുടെ കുടുംബത്തിനില്ല എന്നു മനസ്സിലാക്കിയത് കൊണ്ടാണ് അവർ ഇങ്ങനൊരു സഹായം ചെയ്തത്.

വർഗ്ഗം:ജീവിച്ചിരിക്കുന്നവർ
വർഗ്ഗം:1994-ൽ ജനിച്ചവർ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
അനുരാധ ദേവി തൊക്ചൊം

ഒരു ഇന്ത്യൻ വനിതാ ഹോക്കി താരമാണ് **അനുരാധ തൊക്ചൊം ** (ജനനം ഫെബ്രുവരി 2, 1989). മണിപ്പൂരിൽ നിന്നുള്ള ഇവർ ഒരു മുന്നേറ്റനിരക്കാരിയായാണ് കളിക്കുന്നത്.നിലവിലെ ഇന്ത്യൻ ഹോക്കി ടീമിലെ ഏറ്റവും പരിചയസമ്പത്തുള്ള താരങ്ങളിലൊരാളായ ഇവർ 80 ലേറെ അന്തരാഷ്ട്ര മത്സരങ്ങൾ രാജ്യത്തിനു വേണ്ടി കളിച്ചിട്ടുണ്ട്. 36 വർഷത്തിനു ശേഷം 2016ലെ റിയോ ഒളിംമ്പിക്സിനു യോഗ്യത നേടിയ ഇന്ത്യൻ ടീമിൽ അംഗമാണ്.

### ജീവിതഗതി

26 ആം വയസിലാണ് പോസ്റ്റീരിയർ ഹോക്കി അക്കാദമിയിൽ അനുരാധ പരിശീലനത്തിനു പോയത്. പക്ഷേ അതിനു മുൻപ് തന്നെ അവർ എട്ടോളം ദേശീയ ഹോക്കി മത്സരത്തിൽ പങ്കെടുത്ത് പ്രകടനം കാഴ്ച്ച വച്ചിരുന്നു. 2014-15 ലെ വനിതാ എഫ് ഐ എച്ച് വേൾഡ് ലീഗിനു ശേഷം നല്ല ആത്മവിശ്വാസത്തിലാണ് എന്നു കോച്ചായ മതിയാസ് അഹ്രിൻ പറഞ്ഞിരുന്നു എന്നു ക്യാമ്പിന്റെ അവസ്ഥയെ കുറിച്ച് പറയുമ്പോൾ അനുരാധ പറഞ്ഞിരുന്നു. പുതിയ പരിശീലകന്റെ കീഴിലുള്ള പഠന സമയമാണിത് എന്നും അവർ കൂട്ടിച്ചേർത്തു. ഞങ്ങളിപ്പോൾ വളരെ ആത്മവിശ്വാസത്തിലാണെന്നും എതിരാളികളുടെ പ്രതിരോധം തകർക്കുമെന്നും അനുരാധ പറഞ്ഞു. ലീഗ് സെമിഫൈനലിൽ അഞ്ചാം സ്ഥാനം കരസ്ഥമാക്കി ഒളിമ്പിക്സിൽ മുപ്പത്തിയാറ് വർഷങ്ങൾക്ക് ശേഷം യോഗ്യത നേടി.

വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:മണിപ്പൂർ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:1989-ൽ ജനിച്ചവർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:മണിപ്പൂർ നിന്നുള്ള കായികതാരങ്ങൾ
കരോളിന മാരിൻ

സ്പാനിഷ്കാരിയായ ബാഡ്മിന്റൺ കളിക്കാരിയാണ് **കരോളിന മാരിൻ**(ജ: 15 ജൂൺ 1993).2015 ലെയും 2015 ലെയും ലോക വനിതാ ചാമ്പ്യനുമാണ് മാരിൻ.ലോക റാങ്കിങിൽ ഒന്നാം സ്ഥാനത്തുള്ള മാരിൻ റയോ ഒളിമ്പിക്സിൽ സ്വർണ്ണം നേടി. ഭാരതത്തിന്റെ പി. വി. സിന്ധുവിനെയാണ് അവർ തോത്പിച്ചത്. 
## അവലംബം

വർഗ്ഗം:ബാഡ്മിന്റൺ കളിക്കാർ
വർഗ്ഗം:സ്ത്രീകൾ
വർഗ്ഗം:1993-ൽ ജനിച്ചവർ
വർഗ്ഗം:ജൂൺ 13-ന് ജനിച്ചവർ
വർഗ്ഗം:സ്പെയിൻ
ഇള ഗാന്ധി

ദക്ഷിണാഫ്രിക്കയിലെ ഒരു രാഷ്ട്രീയ നേതാവാണ് **ഇള ഗാന്ധി (Ela Gandhi)**. ആഫ്രിക്കൻ നാഷണൽ കോൺഗ്രസ്സ് അംഗമായ ഇള ഗാന്ധിജിയുടെ പൗത്രി കൂടിയാണ്. 1994 മുതൽ 2004 വരേ ദക്ഷിണാഫ്രിക്കൻ പാർലിമെന്റംഗം ആയിരുന്നു. ഡർബൻ സാങ്കേതിക സർവ്വകലാശാലയുടെ വൈസ് ചാൻസലർ പദവിയും വഹിച്ചിട്ടുണ്ട്.

## ആദ്യകാല ജീവിതം
1940 ജൂലൈ ഒന്നാം തീയതി, ദക്ഷിണാഫ്രിക്കയിലെ ‍ഡർബനിലാണ് ഇള ജനിച്ചത്. മണിലാൽ ഗാന്ധിയും, സുശീലയുമായിരുന്നു മാതാപിതാക്കൾ. നടാൽ സർവ്വകലാശാലയിൽ നിന്നും ഇള ബി.എ. ബിരുദം പൂർത്തിയാക്കി. ദക്ഷിണാഫ്രിക്കൻ സർവ്വകലാശാലയിൽ നിന്നും സോഷ്യൽ സയൻസിൽ മറ്റൊരു ബി.എ ബിരുദം കൂടി ഇള കരസ്ഥമാക്കിയിരുന്നു.  ബിരുദത്തിനുശേഷം വെറുലാം ചൈൽഡ് ആന്റ് ഫാമിലി വെൽഫയർ സൊസൈറ്റിയിൽ സാമൂഹ്യപ്രവർത്തകയായിട്ടാണ് അവർ തന്റെ ഔദ്യോഗിക ജീവിതം ആരംഭിച്ചത്.

നടാൽ ഓർഗനൈസേഷൻ ഫോർ വുമൺ എന്ന സംഘടനയുടെ തുടക്കം മുതൽ 1991 വരെ ഇള അതിന്റെ  എക്സിക്യൂട്ടീവ് അംഗമായിരുന്നു.
## രാഷ്ട്രീയ ജീവിതം
നടാൽ ഇന്ത്യൻ കോൺഗ്രസ്സിലൂടെയാണ് ഇള തന്റെ രാഷ്ട്രീയ ജീവിതം ആരംഭിക്കുന്നത്. ദക്ഷിണാഫ്രിക്കയിലെ ഇന്ത്യൻ വംശജരുടെ നേർക്കുള്ള ഭരണകൂടത്തിന്റെ വേർതിരിവു അവസാനിപ്പിക്കാൻ രൂപം കൊടുത്ത ഒരു സംഘടനയായിരുന്നു ഇത്. ഈ സംഘടനയുടെ വൈസ് പ്രസിഡന്റായിരുന്നു ഇള. 1975 ൽ രാഷ്ട്രീയപ്രവർത്തനം നടത്തുന്നതിൽ നിന്നും ഇളയെ ഭരണകൂടം തടയുകയും,  ഒമ്പതു കൊല്ലത്തോളം അവരെ വീട്ടു തടങ്കലിലാക്കുകയും ചെയ്തു. ദക്ഷിണാഫ്രിക്കയിലെ വർണ്ണവിവേചനത്തിനെതിരേയുള്ള സമരത്തിൽ അവരുടെ ഒരു മകൻ കൊല്ലപ്പെടുകയും ചെയ്തു.

1994 ലെ പൊതുതിരഞ്ഞെടുപ്പിൽ അവർ ദക്ഷിണാഫ്രിക്കൻ പാർലിമെന്റിലേക്കു തിരഞ്ഞെടുക്കപ്പെട്ടു.

## പുരസ്കാരങ്ങൾ
*2007 ൽ ഭാരതസർക്കാർ ഇള ഗാന്ധിയെ പത്മഭൂഷൺ പുരസ്കാരം നൽകി ആദരിച്ചു.
*2014 ൽ പ്രവാസി  ഭാരതീയർക്കു നൽകുന്ന, പ്രവാസി ഭാരതീയ സമ്മാൻ പുരസ്കാരം ലഭിച്ചത് ഇള ഗാന്ധിക്കായിരുന്നു.

## അവലംബം

വർഗ്ഗം:1940-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ
ചെയിൻ സിംഗ്

ചെയിൻ സിംഗ് (ഏപ്രിൽ 5, 1989) ഇന്ത്യൻ സ്പോർട്സ് ഷൂട്ടർ ആണ്. 2014 ലെ ഏഷ്യൻ ഗെയിംസിൽ പുരുഷ വിഭാഗം 50 മീറ്റർ റൈഫിളിൽ വെങ്കല മെഡൽ നേടിയിരുന്നു. 2016 ലെ ദക്ഷിണ ഏഷ്യൻ ഗെയിംസിൽ 6 സ്വർണ്ണ മെഡൽ നേടിയിരുന്നു. മൂന്ന് മെഡൽ വ്യക്തിഗത വിഭാഗത്തിലും ടീം ഇനത്തിലും. ഷില്ലോങ്ങിലെ ഗുവഹത്തിയിൽ ആയിരുന്നു അത് നടന്നത്.

### തൊഴിൽ
2007 ഇൽ ഇന്ത്യൻ ആർമിയിൽ ചേരുന്നത് വരെ ചെയിൻ സിംഗ് ഒരിക്കലും ഷൂട്ടിംഗിനെ കുറിച്ച് കേട്ടിട്ടുണ്ടായിരുന്നില്ല.

### 2014 ഏഷ്യൻ ഗെയിംസ്
ദക്ഷിണകൊറിയയിൽ നടന്ന 2014 ലെ ഏഷ്യൻ ഗെയിംസിൽ ചെയിൻ സിംഗ് ഇന്ത്യയെ പ്രതിനിധീകരിച്ചിരുന്നു. അന്ന് പുരുഷ വിഭാഗം 50 മീറ്റർ റൈഫിളിൽ വെങ്കലം നേടി. ഒന്നാം സ്ഥാനത്തും രണ്ടാം സ്ഥാനത്തും ചൈനക്കാരായ കായോ യിഫേയി, ഷൂ ക്യുനാൻ എന്നിവർ യഥാക്രമം 455.5, 455.2 എന്നിങ്ങനെ പോയന്റുകൾ നേടിയപ്പോൾ 441.7 പോയന്റുകൾ നേടി ചെയിൻ മൂന്നാം സ്ഥാനം കരസ്ഥമാക്കി.

### 2016 ദക്ഷിണേന്ത്യൻ ഗെയിംസ്
പന്ത്രണ്ടാമത് ദക്ഷിണേന്ത്യൻ ഗെയിംസിൽ ആറ് സ്വർണ്ണ മെഡലുകൾ ചെയിൻ നേടി. ഗെയിംസ് നടന്നത് ഗുവാഹത്തിയിൽ ആയിരുന്നു. അന്നു മത്സരിച്ച ഇനങ്ങളിലെല്ലാം അതായത് വ്യക്തിഗത ഇനങ്ങളിലും കൂട്ട്കെട്ടുള്ളതിലും എല്ലാം ചെയിൻ വിജയിച്ചിരുന്നു. റിയോ ഒളിമ്പിക്സിനുള്ള പങ്കാളിത്തം അന്നേ ചെയിൻ ഉറപ്പാക്കിയിരുന്നു.

## അവലംബം


വർഗ്ഗം:1989-ൽ ജനിച്ചവർ
വർഗ്ഗം:ഇന്ത്യൻ സൈനികർ
വർഗ്ഗം:ജീവിച്ചിരിക്കുന്നവർ
വെങ്കടേശ് മാഡ്ഗുൽക്കർ

മറാഠി എഴുത്തുകാരനായിരുന്നു **വെങ്കടേശ് മാഡ്ഗുൽക്കർ**((1927-2001 व्यंकटेश दिगंबर माडगूळकर).ഗ്രാമീണപശ്ചാത്തലത്തിൽ എഴുതപ്പെട്ടതാണ് അദ്ദേഹത്തിന്റെ മിക്ക കൃതികളും. സ്വാതന്ത്ര്യലബ്ധിക്കു ഒന്നു രണ്ടു പതിറ്റാണ്ടുകൾക്കു മുൻപുള്ള സാമൂഹിക രാഷ്ട്രീയ ചരിത്രം രചനകളിൽ പ്രത്യക്ഷമാണ്
## ബഹുമതി
1983 ലെ സാഹിത്യഅക്കാദമി പുരസ്ക്കാരം മാഡ്ഗുൽക്കറിനു സമ്മാനിയ്ക്കപ്പെട്ടു.
## കൃതികൾ
* *The Village Had No Walls*. ബങ്കർവാഡി എന്ന കൃതിയുടെ പരിഭാഷ.(Bombay, Asia Pub. House-1958]
*  *The Winds of Fire*. പ്രമോദ് കാലേ തർജ്ജിമ ചെയ്തത്. (Hind Pocket Books, 1974)
## അവലംബം

വർഗ്ഗം:മറാഠി സാഹിത്യകാരന്മാർ
അയോണിക പോൾ

**അയോണിക പോൾ** (ജനനം 23 സെപ്റ്റംബർ 1992) ഇന്ത്യൻ ഷൂട്ടർ ആണ്. 10 മീറ്റർ എയർ റൈഫിളിൽ ആണ് അയോണിക മത്സരിക്കുന്നത്. 2014 ലെ കോമൺ വെൽത്ത് ഗെയിംസിൽ വെള്ളി മെഡൽ നേടിയിരുന്നു. മുംബൈയിലെ ചെംബൂരിൽ സ്വാമി വിവേകാനന്ദ ഹൈസ്കൂളിൽ ആയിരുന്നു പ്രാഥമിക വിദ്യാഭ്യാസം. പൻവേലുള്ള പിള്ളൈ എഞ്ചിനീയറിംഗ് കോളേജിൽ എഞ്ചിനീയറിംഗ് പൂർത്തിയാക്കിയതിനു ശേഷം ഇപ്പോൾ ഇലക്ട്രോണിക്ക് എഞ്ചിനീയറിംഗിൽ മാസ്റ്റർ ഡിഗ്രി ചെയ്യുന്നു. നീന്തൽ വിദഗ്ദ്ധയായിരുന്ന അയോണികയ്ക്ക് പതുക്കെ ഷൂട്ടിങ്ങിൽ താത്പര്യം വരികയായിരുന്നു. 2014 ഇൽ സ്ലോവേനിയയിൽ നടന്ന ഐ എസ് എസ് എഫ് ലോകകപ്പിൽ വെങ്കലം  അയോണിക നേടിയിരുന്നു.

## ഐ എസ് എസ് എഫ് ലോക മെഡൽ പട്ടിക

## References


വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ബങ്കർവാഡി

വെങ്കടേശ് മാഡ്ഗുൽക്കറുടെ പ്രശസ്തമായ കൃതിയാണ് **ബങ്കർവാഡി**ഈ നോവലിനെ അധികരിച്ച്  ഒരു ചലച്ചിത്രവും നിർമ്മിയ്ക്കപ്പെട്ടിട്ടുണ്ട്.1940 കളിലെ ഔധ് എന്ന നാട്ടുരാജ്യത്തെ ഗ്രാമീണ പശ്ചാത്തലം വർണ്ണിയ്ക്കുന്നതാണ് ഈ കൃതി.  സ്വാതന്ത്ര്യലബ്ധിക്കു ഒന്നു രണ്ടു പതിറ്റാണ്ടുകൾക്കു മുൻപുള്ള സാമൂഹിക രാഷ്ട്രീയ ചരിത്രം ഈ കൃതിയിൽ കാണാം പ്രധാന കഥാപാത്രമായ ഒരു സ്കൂൾ അദ്ധ്യാപകന്റെ ഗ്രാമത്തിലെ അനുഭവങ്ങളും ഈ കൃതി പങ്കു വയ്ക്കുന്നു.ആട്ടിടയന്മാരും സാധാരണക്കാരും ഇതിവൃത്തമാകുന്ന ഇതിൽ സംഭവങ്ങൾ അതീവ ലളിതമായി വിവരിയ്ക്കപ്പെടുന്നു.
## അവലംബം

വർഗ്ഗം:നോവലുകൾ
രേണുക യാദവ്

**രേണുക യാദവ്** (ജനനം 18 ജുലൈ 1994)ഇന്ത്യൻ വനിത വിഭാഗം ഹോക്കി കളിക്കാരിയാണ്. 2016 ലെ റിയോ ഒളിമ്പിക്സിൽ യോഗ്യത നേടിയ ഏറ്റവും പ്രായം കുറഞ്ഞ കളിക്കാരിയ്ണ് രേണുക. ഛത്തിസ്‌ഗറിലെ രാജ്നന്ദ്ഗാൻ ജില്ലയാണ് സ്വദേശം. ഇന്ത്യയിലെ ഹോക്കി നഴ്സറി എന്നാണ് ഈ സ്ഥലം അറിയപ്പെടുന്നത്. ലെസ്ലി ക്ലോഡിയസിനു ശേഷം രണ്ടാമത് ഒളിമ്പിക്സിലേക്ക് തിരഞ്ഞെടുക്കപ്പെടുന്ന രണ്ടാമത്തെ കായിക താരമാണ് രേണുക.

## അവലംബം




വർഗ്ഗം:1994-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ഛത്തീസ്ഗഢിൽ നിന്നുള്ള വനിതാ കായികതാരങ്ങൾ
ഫാർഖോർ വ്യോമത്താവളം

താജിക്കിസ്ഥാനിലെ ഫാർഖോർ നഗരത്തിനടുത്തുള്ള ഒരു സൈനിക വ്യോമത്താവളമാണ് **ഫാർഖോർ വ്യോമത്താവളം (Farkhor Air Base)**. തലസ്ഥാനമായ ദുഷാൻബേയിൽ നിന്നും  തെക്കുകിഴക്കായി ഇതു സ്ഥിതിചെയ്യുന്നു.താജിക്കിസ്ഥാൻ വ്യോമസേനയുടെ സഹായത്തോടെ ഭാരതീയ വായുസേനയാണ് ഇത് പ്രവർത്തിപ്പിക്കുന്നത് ഇന്ത്യയ്ക്ക് വെളിയിൽ ഉള്ള ഇന്ത്യയുടെ ആദ്യത്തെ സൈനികത്താവളമാണ് ഇത്. (രണ്ടാമത് താവളം ഭൂട്ടാനിലെ പാരോ താഴ്‌വരയിലാണ്). നിമിഷങ്ങൾക്കുള്ളിൽ പാകിസ്താനെ ആക്രമിക്കാൻ ഇത് ഇന്ത്യയ്ക്ക് കഴിവു നൽകുമെന്ന് അന്നത്തെ പാകിസ്താൻ പ്രസിഡണ്ട് മുഷറഫ് ആശങ്ക ഉയർത്തുകയുണ്ടായി.

## ഇതും കാണുക
*മധ്യേഷ്യയിലെ സൈനികസന്നദ്ധതകൾ
*അയ്‌നി വ്യോമത്താവളം, ഇന്ത്യയുടെ സഹായത്തോടെ നവീകരിച്ച മറ്റൊരു സൈനികത്താവളം

## അവലംബം

## അധികവായനയ്ക്ക്
*Tajik air base is ready, gives India its first footprint in strategic Central Asia;Gupta, Shishir; *[[Indian Express]]*; Sunday, February 25, 2007; *Accessed on 2013-04-14*
മനു അട്ട്രി

മനു അട്ട്രി (ജനനം 31 ഡിസംബർ 1992) ഇന്ത്യൻ ബാഡ്മിന്റൺ കളിക്കാരനാണ്. ഡബിൾസിലും മിക്സഡ് ഡബിൾസിലും ആണ് മനു പ്രധാനമായും കളിക്കുന്നത്. പുരുഷ വിഭാഗം ഡബിൾസിൽ മനുവിന്റെ പങ്കാളി ജിഷ്ണു സന്യാൽ ആണ്. മുൻപ് അത് ബി. സുമീത് റഡ്ഡി ആയിരുന്നു. മിക്സഡ് ഡബിൾസിൽ പങ്കാളി എൻ. സിക്കി റഡ്ഡി ആണ്, മുൻപ് അത് കെ. മനീഷ ആയിരുന്നു.

### നേട്ടങ്ങൾ

: International Challenge tournament
: International Series tournament

## അവലംബങ്ങൾ


വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
അതിഥി അശോക്

ലഘുചിത്രം
അതിഥി അശോക് (ജനനം 29 മാർച്ച്, 1998) ഇന്ത്യൻ ഗോൾഫ് താരം ആണ്. 2016 ഇൽ ബ്രസീലിലെ റിയോയിൽ നടന്ന ഒളിമ്പിക്സിൽ പങ്കെടുക്കാൻ യോഗ്യത നേടിയിരുന്നു അതിഥി.

ലല്ല ഐച്ച ടൂർ സ്കൂൾ വിജയിച്ച് യൂറോപ്യൻ വിനോദയാത്ര കാർഡ് സ്വന്തമാക്കിയ ഏറ്റവും ആദ്യത്തെ ചെറിയ കുട്ടിയായി ചരിത്രം സൃഷ്ടിച്ചു അതിഥി. 2013 ഏഷ്യൻ യൂത്ത് ഗെയിംസ്, 2014 യൂത്ത് ഒളിമ്പിക്ക് ഗെയിംസ് 2014 ഏഷ്യൻ ഗെയിംസ് എന്നിവയിൽ ഇന്ത്യയിൽ നിന്നും പങ്കെടുത്ത ഒരേയൊരു ഇന്ത്യൻ താരമാണ് അതിഥി.

സ്വകാര്യ ജീവിതം

അദിതി ബാംഗ്ലൂർ 29 മാർച്ച് 1998 ൽ ജനിച്ചു. അവൾ ബാംഗ്ലൂർ ദി ഫ്രാങ്ക് ആന്റണി പബ്ലിക് സ്കൂളിൽ പഠിച്ചു. 2016 ബിരുദം നേടി. 5 വയസ്സിൽ ഗോൾഫ് കളി ആരംഭിച്ച അതിഥിയുടെ കാഡി അച്ഛൻ പണ്ഡിറ്റ് അശോക് ആണ്. 

## അമച്ച്വർ ജയങ്ങൾ
*2011  ഇൽ ഉഷ കർണ്ണാടക ജൂനിയർ, ദക്ഷിണേന്ത്യൻ ജൂനിയർ, ഫാൽദോ സീരീസ് ഏഷ്യ- ഇന്ത്യ, ഈസ്റ്റ് ഇന്ത്യ ടോളി ലേഡീസ്, ഓൾ ഇന്ത്യ ചാമ്പ്യൻഷിപ്പ്.
*2012 ഇൽ ഉഷ ഡൽഹി ലേഡീസ്, ഉഷ ആർമി ചാമ്പ്യൻഷിപ്പ്, ഓൾ ഇന്ത്യ ജൂനിയർ.
*2013 ഇൽ ഏഷ്യ പസഫിക്ക് ജൂനിയർ ചാമ്പ്യൻഷിപ്പ്.
*2014 ഇൽ ഈസ്റ്റ് ഇന്ത്യ ലേഡീസ് അമേച്വർ, ഉഷ ഐ ജി യു ഓൾ ഇന്ത ലേഡീസ് & ഗേൾസ് ചാമ്പ്യൻഷിപ്പ്.
*2015 ഇൽ ആർമി ലേഡീസ് & ജൂനിയർ ചാമ്പ്യൻഷിപ്പ്, സെന്റ് റൂൾ ട്രോഫി, ദക്ഷിണേന്ത്യൻ ലേഡീസ് & ജൂനിയർ ഗേൾസ് ചാമ്പ്യൻഷിപ്പ്, ലേഡീസ് ബ്രിട്ടീഷ് ഓപ്പൺ അമേച്വർ സ്റ്റ്രോക്ക്പ്ലേ ചാമ്പ്യൻഷിപ്പ്, തായ്‌ലാന്റ് അമേച്വർ ഓപ്പൺ

## References


വർഗ്ഗം:1998-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പ്രദീപ് മോർ

ഇന്ത്യൻ ഹോക്കി ടീമിലെ ഒരു അംഗമാണ് **പ്രദീപ് മോർ.** 

## ജീവിത രേഖ

1992 ജൂൺ 3ന്  പഞ്ചാബിൽ ജനിച്ചു.  ഹരിയാനയിലെ സോനിപത്തിലുള്ള സ്‌പോർട്‌സ് അഥോറിറ്റി ഓഫ് ഇന്ത്യ (സായ്) യൂനിറ്റിൽ ആണ് പരിശീലനം നേടിയത്. ഇന്ത്യൻ ദേശീയ ടീമിൽ ഡിഫൻഡറായാണ് കളിക്കുന്നത്.

### ഔദ്യോഗിക ജീവിതം
അന്താരാഷ്ട്ര തലത്തിൽ 16 കളികളിൽ പങ്കെടുത്തു. 2015ലെ ഹോക്കി ഇന്ത്യ ലീഗ് മത്സരത്തിനായി കലിങ്ക ലാൻസേഴ്‌സ് ടീം ഇദ്ദേഹത്തെ 37,000 അമേരിക്കൻ ഡോളർ മൂല്യത്തിന് ലേലത്തിൽ എടുത്തു.
2016ൽ ബ്രസീലിൽ നടന്ന റിയോ ഒളിമ്പിക്‌സിനുള്ള ഇന്ത്യൻ ടീമിൽ അംഗമായിരുന്നു. റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ പകരക്കാരനായാണ് പ്രദീപ് മോറിനെ തെരഞ്ഞെടുത്തത്.
2016 ജൂണിൽ ലണ്ടനിൽ നടന്ന ചാമ്പ്യൻസ് ട്രോഫി ഹോക്കിയിൽ പങ്കെടുത്ത ഇന്ത്യൻ ടീമിൽ പ്രദീപ് മോർ അംഗമായിരുന്നു. ജർമ്മനി, ബ്രിട്ടൻ, ദക്ഷിണ കൊറിയ, ഓസ്‌ട്രേലിയ, ബെൽജിയം എന്നീ രാജ്യങ്ങളാണ് ടൂർണമെന്റിൽ പങ്കെടുത്തത്.

## നേട്ടങ്ങൾ

*റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ അംഗമായി.
*2016 ജൂണിൽ ലണ്ടനിൽ നടന്ന ചാമ്പ്യൻസ് ട്രോഫി ഹോക്കിയിൽ പങ്കെടുത്ത ഇന്ത്യൻ ടീമിൽ പ്രദീപ് മോർ അംഗമായിരുന്നു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1992-ൽ ജനിച്ചവർ
സവിത പൂനിയ

**സവിത പൂനിയ** (ജനനം 11 ജൂൺ, 1990) ഇന്ത്യൻ ദേശീയ ഹോക്കി ടീമിലെ ഒരംഗമാണ്. ഹരിയാന സ്വദേശിയാണ് സവിത. ടീമിലെ ഗോൾ കീപ്പറാണ്. 2016 ലെ റിയോ ഒളിമ്പിക്സിലും സവിതയായിരുന്നു ഗോൾ കീപ്പർ. മുപ്പത്തിയാറ് വർഷത്തിനു ശേഷമാണ് ഇന്ത്യ ഒളിമ്പിക്സിൽ പങ്കെടുക്കുന്നത്.

## മുൻകാലജീവിതം
1990 ജൂലായ് 11 ന് ഹരിയാനയിലെ സിർസ ജില്ലയിൽ ജോദ്കാൻ ഗ്രാമത്തിലാണ് പുനിയ ജനിച്ചത്. മികച്ച വിദ്യാഭ്യാസത്തിനായി അവരെ ജില്ലാ ആസ്ഥാനത്തേക്ക് അയച്ചു. അവർ സ്പോർട്സ് അക്കാദമിയിൽ ചേർന്നു. അവരുടെ മുത്തച്ഛൻ മഹീന്ദർ സിംഗ് ഹോക്കിയിൽ പ്രോത്സാഹിപ്പിക്കുകയും ഹിസർ സ്പോർട്സ് അതോറിറ്റി ഓഫ് ഇന്ത്യ (സായി) കേന്ദ്രത്തിൽ ചേർക്കുകയും ചെയ്തു.ചെറുപ്പകാലം മുതൽ തന്നെ സുന്ദർ സിംഗ് ഖരബ് പരിശീലിപ്പിച്ചു.തുടക്കത്തിൽ ഈ മത്സരത്തിൽ താല്പര്യമില്ലായിരുന്നു, പക്ഷേ, അവരുടെ പിതാവ് ഇരുപതിനായിരം രൂപ ചിലവഴിച്ചു കഴിഞ്ഞപ്പോൾ, പുനിയ ഒരു പുതിയ വെളിച്ചത്തിൽ ഗെയിം കണ്ടുതുടങ്ങി, അതിനെക്കുറിച്ച് ഗൗരവമായി ചിന്തിച്ചു. 2007- ൽ ലക്നൗവിലെ ഒരു ദേശീയ ക്യാമ്പിൽ പൂനിയ തിരഞ്ഞെടുക്കപ്പെട്ടു. അവരെ ടോപ്പ് ഗോൾ കീപ്പർ ആയി പരിശീലിപ്പിച്ചു.

## അവലംബം


വർഗ്ഗം:1990-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
സ്പോർട്സ് അഥോറിറ്റി ഓഫ് ഇന്ത്യ

കേന്ദ്രസർക്കാരിന്റെ യുവജനകാര്യ സ്‌പോർട്‌സ് മന്ത്രാലയത്തിന് കീഴിൽ 1984ൽ രൂപീകരിച്ച ഉയർന്ന കായിക പരിശീലന സ്ഥാപനമാണ് **സായ്‌** **(**സ്പോർട്സ് അഥോറിറ്റി ഓഫ് ഇന്ത്യ**).**

## പ്രാദേശിക കേന്ദ്രങ്ങളും അക്കാദമികളും

ബെംഗളൂരു, ഗാന്ധിനഗർ, ചണ്ഡിഗഡ്, കൊൽക്കത്ത, ഇംഫാൽ, ഗുവാഹത്തി, ഭോപ്പാൽ, ലഖ്‌നോ, ഹരിയാനയിലെ സോനിപത്ത് എന്നീ ഒൻപതിടങ്ങളിൽ പ്രാദേശിക കേന്ദ്രങ്ങളും പട്യാലയിൽ നേതാജി സുഭാഷ് നാഷണൽ ഇൻസ്റ്റിറ്റിയൂട്ട് ഓഫ് സ്‌പോർട്‌സ് (എൻഎസ് എൻഐഎസ്) എന്ന പേരിലും തിരുവനന്തപുരത്ത് ലക്ഷ്മിഭായി നാഷണൽ കോളേജ് ഓഫ് ഫിസിക്കൽ എജ്യുക്കേഷൻ എന്ന പേരിൽ രണ്ട് അക്കാദമിക് ഇൻസ്റ്റിറ്റിയൂട്ടുകളും അഥോറിറ്റിയുടെ കീഴിൽ പ്രവർത്തുക്കുന്നുണ്ട്.

## അവലംബം

വർഗ്ഗം:ഇന്ത്യൻ കായികം
വികാസ് ദഹിയ

ഇന്ത്യൻ ഹോക്കി ടീമിലെ ഒരു കളിക്കാരനാണ് **വികാസ് ദഹിയ**. ഗോൾ കീപ്പറായാണ് ഇദ്ദേഹം കളിക്കുന്നത്.

## നേട്ടങ്ങൾ

അന്താരാഷ്ട്ര തലത്തിൽ എട്ട് കളികളിൽ പങ്കെടുത്തു.
2015ലെ ജൂനിയർ ഏഷ്യാ കപ്പ് ടൂർണമെന്റിൽ മികച്ച ഗോൾ കീപ്പർക്കുള്ള പുരസ്‌കാരം ലഭിച്ചു.

## അന്താരാഷ്ട്ര തലത്തിൽ
2016ലെ റിയോ ഒളിമ്പിക്‌സിനുള്ള ഇന്ത്യൻ ഹോക്കി ടീമിൽ പകരക്കാരനായി ഇടം നേടി.2016. റിയോ ഒളിമ്പിക്‌സ് ഹോക്കിയിൽ ഇന്ത്യൻ ടീമിലെ ഗോൾ കീപ്പറാണ് വികാസ് ദഹിയ. ടീം വൈസ് ക്യാപ്റ്റനായ പി. ആർ. ശ്രീജേഷ് ആണ് ടീമിന്റെ പ്രധാന ഗോൾകീപ്പർ.

2016ൽ അസമിലെ ഗുവാഹത്തിയിൽ നടന്ന സാഫ് ഗെയിംസിൽ വെള്ളി നേടിയ ഇന്ത്യൻ ഹോക്കി ടീമിൽ അംഗമായിരുന്നു. 2016ൽ ലണ്ടനിൽ നടന്ന ചാംപ്യൻസ് ട്രോഫിയിൽ വെള്ളി നേടിയ ഇന്ത്യൻ ടീമിൽ അംഗമായി.
2015ലെ ജൂനിയർ ഏഷ്യാ കപ്പിൽ സ്വർണ്ണം നേടിയ ഇന്ത്യൻ സംഘത്തിലും ഇദ്ദേഹം ഉണ്ടായിരുന്നു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1995-ൽ ജനിച്ചവർ
ശരത് കമൽ

ഒരു ഇന്ത്യൻ ടേബിൾ ടെന്നീസ് കളിക്കാരനാണ് **ശരത് കമൽ  (Sharath Kamal-ജനനം 12 ജുലൈ 1982)** . തമിഴ്നാട് സ്വദേശിയായ ശരത് കമലിന് 2016 ജൂണിലെ കണക്കനുസരിച്ച് ലോക റാങ്കുകളിൽ അറുപത്തി ഒൻപതാം റാങ്കാണ് ഉള്ളത്. ഇന്ത്യയിലെ ടേബിൾ ടെന്നീസ് കളിക്കാരിൽ ഏറ്റവും നല്ല കളിക്കരനായി കണക്കാക്കുന്നത് ശരത്തിനെയാണ്. 2004 ലെ കോലലമ്പൂരിൽ നടന്ന കോമൺ വെൽത്ത് ഗെയിംസിൽ വ്യക്തിഗത പുരുഷ വിഭാഗത്തിൽ സ്വർണ്ണം ശരത്തിനായിരുന്നു. 2004 ഇലെ അർജുന അവാർഡ് ജേതാവാണ് ശരത്. കഴിഞ്ഞ കുറച്ച് വർഷങ്ങളായി യൂറോപ്യൻ ലീഗിനു വേണ്ടിയാണ് ശരത് കളിക്കുന്നത്. ജർമ്മനിയിൽ ആണ്  താമസം.

## അവലംബം


വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അർജ്ജുന പുരസ്കാരം ലഭിച്ചവർ
പ്രകാശ് നഞ്ചപ്പ

ഒരു ഇന്ത്യൻ ഷൂട്ടിംങ്ങ് താരമാണ് **പ്രകാശ് നഞ്ചപ്പ** (ജനനം 29 ഫെബ്രുവരി1976).10 മീറ്റർ എയർ പിസ്റ്റൾ ,50 മീറ്റർ പിസ്റ്റൾ എന്നീ ഇനങ്ങളിൽ മത്സരിക്കുന്ന ഇദ്ദേഹം 2013 ലെ ഐഎസ്എസ്എഫ് ലോകകപ്പിൽ മെഡൽ നേടുന്ന ഒരേ ഒരു ഇന്ത്യക്കാരനാണ്.10 മീറ്റർ എയർ പിസ്റ്റൾ വിഭാഗത്തിലാണ് ഇദ്ദേഹം തന്റെ വെങ്കല മെഡൽ നേടിയത്. കോമൺവെൽത്ത് ഗെയിംസ് 2014 - ൽ ഇതേ  ഇനത്തിൽ വെള്ളിയും നേടിയിട്ടുണ്ട്.

## അവലംബം


വർഗ്ഗം:1976-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:റിയോ ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:ഏഷ്യൻ ഗെയിംസ് വെങ്കലമെഡൽ ജേതാക്കൾ
വർഗ്ഗം:ബെംഗളൂരുവിൽ നിന്നുള്ളവർ
ബൽജീന്ദർ സിംഗ്

ഒരു ഇന്ത്യൻ കായിക താരമാണ് **ബൽജീന്ദർ സിംഗ്** (ജനനം 18 സെപ്റ്റംബർ 1986).20 കിലോമീറ്റർ നടത്തത്തിൽ മത്സരിക്കുന്ന ഇദ്ദേഹ ഈ വിഭാഗത്തിൽ  ഒളിമ്പിക്സ് 2012 (ലണ്ടൻ). യോഗ്യത നേടിയിരുന്നു.ഈ ഇനത്തിൽ ഇദ്ദേഹത്തിന്റെ മികച്ച സമയം 1:22:12 ആണ്.

## അവലംബം


വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ
എം.ആർ. പൂവമ്മ

ഒരു ഇന്ത്യൻ ഹ്രസ്വദൂര ഓട്ടക്കാരിയാണ് **മചെറ്റിരാ രാജു പൂവമ്മ** (ജനനം 5 ജൂൺ 1990). 400 മീറ്റർ സ്പ്രിന്റ് (ഓട്ടമത്സരം)ത്തിൽ ആണ് ഇവർ മത്സരിക്കുന്നത്. 2008 ലെ ബീജിംങ്ങ് ഒളിമ്പിക്സിൽ പങ്കെടുത്തിട്ടുളള ഇവർ 400 മീറ്റർ ഇനത്തിൽ ഏഷ്യയിലെ രണ്ടാം  റാങ്കുകാരിയാണ്.

2015 - ൽ അർജുന അവാർഡ് നൽകി രാജ്യം ആദരിച്ചിട്ടുണ്ട്.

## മത്സരങ്ങൾ റെക്കോർഡ്

## അവലംബം

## ബാഹ്യ ലിങ്കുകൾ
* 

വർഗ്ഗം:1990-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
പ്രീതി ദുബേ

ഇന്ത്യൻ ദേശീയ വനിതാ ഹോക്കി ടീമിലെ ഒരു പ്രമുഖ കളിക്കാരിയാണ് **പ്രീതി ദുബേ.** ഫോർവേഡ് പൊസിഷനിൽ ആണ് ഇവർ കളിക്കുന്നത്.

2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ ഇന്ത്യൻ വനിതാ ഹോക്കി ടീമിൽ കളിക്കാൻ ഇവർ യോഗ്യത നേടിയിരുന്നു. 
## ജീവിത രേഖ
ഉത്തർപ്രദേശിലെ ഗോരക്പുർ സ്വദേശിനിയാണ്. അവ്‌ദേശ് കുമാർ ദുബേയാണ് പിതാവ്. 1998 ജൂൺ 13ന് ജനനം.
മധ്യപ്രദേശിലെ ഗോളിയോറിലുള്ള ഹോക്കി അക്കാദമിയിൽ നിന്ന് കോച്ച് പരംജീത് സിങ്ങിന്റെ കീഴിലാണ് പരിശീലനം നേടിയത്. 

## നേട്ടങ്ങൾ

* 2015ൽ മലേഷ്യയിൽ നടന്ന ഏഷ്യ ഹോക്കി കപ്പിൽ ഇന്ത്യയെ പ്രതിനിധീകരിച്ചു

* 2016 ഫെബ്രുവരിയിൽ ഗുവാഹത്തിയിൽ നടന്ന സൗത്ത് ഏഷ്യൻ ഗെയിംസിൽ മികച്ച പ്രകടനം കാഴ്ചവെച്ചു.

*2015 ജൂലൈ 19 മുതൽ 26 വരെ നെതർലൻഡിൽ നടന്ന വോൾവോ ഇന്റർനാഷണൽ അണ്ടർ 21 വനിതാ ഹോക്കിയിൽ ഇന്ത്യക്ക് വേണ്ടി കളിച്ചു.

*15 അന്താരാഷ്ട്ര മത്സരങ്ങളിൽ പങ്കെടുത്ത പ്രീതി ദുബെ ഈ മത്സരങ്ങളിൽ നിന്ന് അഞ്ച് ഗോളുകൾ നേടി

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1998-ൽ ജനിച്ചവർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
നവ്ജോത് കൗർ

ഇന്ത്യൻ വനിത ഹോക്കി ടീമിലെ ഒരു കളിക്കാരിയാണ് **നവ്‌ജോത് കൗർ.** 2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടിയ ഇന്ത്യൻ വനിതാ ടീമിൽ അംഗമായിരുന്നു ഇവർ.

## ജീവിത രേഖ
1995  മാർച്ച് ഏഴിന് ഹരിയാനയിൽ ജനിച്ചു. 78 അന്താരാഷ്ട്ര മൽസരങ്ങളിൽ പങ്കെടുത്തു. അന്താരാഷ്ട്ര മൽസരങ്ങളിൽ മൂന്ന് ഗോളുകൾ നേടി.
ഹോക്കി വേൾഡ് ലീഗിൽ സെമി ഫൈനലിൽ പ്രവേശിച്ച ഇന്ത്യൻ വനിതാ ഹോക്കി ടീമിൽ അംഗമായിരുന്നു. നെതർലന്റിൽ നടന്ന വോൾവോ ഇന്റർനാഷണൽ അണ്ടർ 21 ടൂർണമെന്റിൽ മൂന്നാം സ്ഥാനം നേടിയ ഇന്ത്യൻ വനിതാ ടീമിലും നവ്‌ജോത് കൗർ അംഗമായിരുന്നു. ഹരിയാനയിലെ ശഹ്ബദിലുള്ള ബൽദേവ് സിങ് അക്കാദമിയിൽ നിന്നാണ് കൗർ പരിശീലനം നേടിയത്.

## നേട്ടങ്ങൾ

* 2013ലും 2015ലും ഹോക്കി വേൾഡ് ലീഗ് സെമി ഫൈനലിൽ പങ്കെടുത്തു.
*നെതർലന്റിൽ നടന്ന വോൾവോ ഇന്റർനാഷണൽ അണ്ടർ 21 ടൂർണമെന്റിൽ പങ്കെടുത്തു
*2015 സെപ്തംബർ 5മുതൽ 13 വരെ ചൈനയിൽ നടന്ന ജൂനിയർ ഏഷ്യാ കപ്പിൽ ഇന്ത്യൻ ടീമിന്റെ ഭാഗമായി
*2013ൽ ന്യൂഡൽഹിയിൽ നടന്ന ജൂനിയർ വേൾഡ് കപ്പിൽ പങ്കെടുത്തു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1995-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
2016 റിയോ ഒളിംപിക്സിൽ ഇന്ത്യ

2016 ആഗസ്റ്റ് അഞ്ച് മുതൽ 21 വരെ ബ്രസീലിലെ റിയോ ഡി ജനീറോയിൽ വച്ചു നടന്ന സമ്മർ ഒളിംപിക്സിൽ ഇന്ത്യുയും പങ്കെടുത്തിട്ടുണ്ട്.1920-ൽനടന്ന സമ്മർ ഒളിംപിക്സ് മുൽ എല്ലാ സമ്മർ ഒളിംപിക്സിലും ഇന്ത്യൻ കായികതാരങ്ങൾ പങ്കെടുക്കുന്നുണ്ട്.1900-ൽ പാരിസിൽ വച്ച് നടന്ന സമ്മർ ഒളിംപിക്സിലാണ് ഇന്ത്യൻ കായികതാരങ്ങൾ ഔദ്യോഗികമായി ആദ്യമായി പങ്കെടുത്തത്.
2016-ലെ റിയോ ഒളിംപിക്സിൽ പങ്കെടുക്കാൻ ഇന്ത്യൻ ഒളിംപിക് അസോസിയേഷൻ സമ്മർ ഒളിംപിക്സ് ചരിത്രത്തിലെ ഏറ്റവും കൂടുതൽ കായികതാരങ്ങൾ അടങ്ങുന്ന സംഘത്തേയാണ് അയച്ചിട്ടുളളത്.117 കായിക താരങ്ങളാണ് ഇന്ത്യയെ പ്രതിനിധീകരിച്ചുകൊണ്ട് റിയോ ഒളിംപിക്സിൽ പങ്കെടുത്തിരിക്കുന്നത്.2012-ൽ 83 കായികതാരങ്ങളെ അയച്ചതാണ് ഇതിനുമുൻപുളള റെക്കോർഡ്.
## മെഡൽ ജേതാക്കൾ

## മത്സരാർത്ഥികൾ

## ആർച്ചറി
2015-ൽ ഡെൻമാർക്കിലെ കോപ്പൻ ഹേഗനിൽ വച്ചു നടന്ന ലോക ആർച്ചറി ചാമ്പ്യൻഷിപ്പിൽ വിജയിച്ച മൂന്ന് വനിതാ കായിക താരങ്ങളും ഒരു പുരുഷ അത്ലറ്റും റിയോ ഒളിംപിക്സിൽ ഇന്ത്യയെ പ്രതിനിധീകരിച്ച് പങ്കെടുക്കാൻ യോഗ്യത നേടി.

## അത്ലറ്റിക്ക്സ്
;Men
;Track & road events

;Field events

;Women
;Track & road events

;Field events

ഇന്ത്യൻ ഷോട്ട്പുട്ട് താരമായ ഇന്ദർജിത്ത് സിങും 200മീറ്റർ സ്പ്രിന്ററായ ധരംബീർ സിങും ഉത്തേജകമരുന്ന് പരിശോധനയിൽ പരാജയപ്പെട്ടതിനെ തുടർന്ന് റിയോ ഒളിംപിക്സിൽ പങ്കെടുക്കുന്നതിൽ നിന്ന് വിലക്കപ്പെട്ടു.

## ബോക്സിങ്

## ഗോൾഫ്
മൂന്നു ഗോൾഫ് താരങ്ങൾ ഇന്ത്യയിൽ നിന്നു റിയോ ഒളിംപിക്സിനു യോഗ്യത നേടി.അനിർബൻ ലാഹിരി(റാങ്കിങ് 62),ശിവ് ചൗരസ്യ(റാങ്കിങ് 207),അദിദി അശോക്(റാങ്കിങ് 444)എന്നിവർക്കാണ് യോഗ്യത  ലഭിച്ചത്.

## അവലംബം

വർഗ്ഗം:ഇന്ത്യ ഒളിമ്പിക്സിൽ
വർഗ്ഗം:ഒളിമ്പിക്സ് 2016 (റിയോ)
മോണിക മാലിക്

ഇന്ത്യൻ ദേശീയ വനിതാ ഹോക്കി ടീം അംഗമാണ് **മോണിക മാലിക്**.

## ജീവിത രേഖ

1993 നവംബർ അഞ്ചിന് ഹരിയാനയിലെ സോനിപത് ജില്ലയിലെ ഗുംരി ഗ്രാമത്തിൽ  ജനിച്ചു. ചണ്ഡിഗഡ് പോലീസിലെ ഹെഡ് കോൺസ്റ്റബിൾ തക്ദീർ സിങ് മാലികിന്റെ മകളാണ്. ഇപ്പോൾ ഇന്ത്യൻ റെയിൽവേയിൽ ജീവനക്കാരിയാണ്.

ചണ്ഡിഗഡ് ഹോക്കി അക്കാദമിയിലും ചണ്ഡിഗഡ് സെക്ടർ 18ലെ സായി പരിശീലന കേന്ദ്രത്തിലും പരിശീലനം നേടി.

## നേട്ടങ്ങൾ

2014ലെ ഏഷ്യൻ ഗെയിംസിൽ ഇന്ത്യൻ വനിതാ ഹോക്കി ടീമിന്റെ ഭാഗമായിരുന്നു.
ഇഞ്ചിയോണിൽ നടന്ന ഏഷ്യൻ ഗെയിംസിൽ ജപ്പാനെ തോൽപ്പിച്ച് വെങ്കല മെഡൽ നേടിയ ടീമിൽ അംഗം. 
ഖത്തറിലെ ദോഹയിൽ 2006ൽ നടന്ന ഏഷ്യൻ ഗെയിംസിൽ ഇന്ത്യൻ ടീമിന് വേണ്ടി കളിച്ചു.
2005ൽ സ്‌കൂൾ പഠനകാലത്ത് ഹോക്കി കളി ആരംഭിച്ചു. 2009ൽ ചണ്ഡിഗഡിൽ നടന്ന നാഷണൽ സ്‌കൂൾ ചാംപ്യൻ ഷിപ്പിൽ പങ്കെടുത്തു. 2010ൽ സോനിപത്തിൽ നടന്ന ജൂനിയർ നാഷണൽ ഹോക്കിയിൽ  ചണ്ഡിഗഡ് സ്‌കൂളിന് വേണ്ടി കളിച്ചു വെങ്കലം നേടികൊടുത്തതിൽ മുഖ്യ പങ്ക് വഹിച്ചു. 2012ൽ ദേശീയ ജൂനിയർ മൽസരത്തിൽ ചണ്ഡിഗഡിന് വേണ്ടി കളിച്ചു. മൽസരത്തിൽ വെള്ളി മെഡൽ ലഭിച്ചു. 

ജർമ്മനിയിൽ നടന്ന ജൂനിയർ വേൾഡ് കപ്പ് ഹോക്കിയിൽ ഇന്ത്യക്ക് വേണ്ടി വെങ്കല മെഡൽ നേടിയ ടീമിൽ അംഗമായിരുന്നു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
നിക്കി പ്രധാൻ

ഇന്ത്യൻ വനിതാ ദേശീയ ഹോക്കി ടീമിലെ ഒരു കളിക്കാരിയാണ് **നിക്കി പ്രധാൻ.**
ഝാർഖണ്ഡിൽ നിന്നുള്ള ആദ്യ വനിതാ ഹോക്കി കളിക്കാരി കൂടിയാണ് ഇവർ.

## ജീവിത രേഖ

ഝാർഖണ്ഡിലെ ഖുന്തി ജില്ലയിലെ മുർത്തു ബ്ലോക്കിലുള്ള ഹേഷൽ ഗ്രാമത്തിൽ സോമ പ്രധാൻ - ജിതൻ ദേവി ദമ്പതികളുടെ മകളായി 1993 ഡിസംബർ എട്ടിന് ജനിച്ചു. റാഞ്ചിയിലെ ബരിയാതു ഗേൾസ് ഹോക്കി സെന്ററിലാണ് പരിശീലനം നേടിയത്. 2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിനുള്ള വനിതാ ഹോക്കി ടീമിന്റെ ഭാഗമായിരുന്നു ഇവർ.
## അന്താരാഷ്ട്ര അരങ്ങേറ്റം

ബാങ്കോക്കിൽ നടന്ന അണ്ടർ 17 ഏഷ്യാ കപ്പിലാണ് ആദ്യമായി ഇന്ത്യക്ക് വേണ്ടി കളിച്ചത്. ആ മൽസരത്തിൽ ഇന്ത്യ വെള്ളി മെഡൽ നേടി.

2015ലെ അണ്ടർ 21 ഏഷ്യാ കപ്പിലും ഇന്ത്യൻ വനിതാ ടീം അംഗമായിരുന്നു. പരിക്കിനെ തുടർന്ന് കളിക്കാനിറങ്ങിയില്ല.  മൽസരത്തിൽ ഇന്ത്യ വെള്ളി മെഡൽ നേടി.
 
2012ലെ അണ്ടർ 21 വിഭാഗം ഏഷ്യാ കപ്പിലും ഇന്ത്യൻ ടീമിന്റെ ഭാഗമായിരുന്നു. 
ഒളിമ്പിക്‌സിൽ ഇന്ത്യയെ പ്രതിനിധീകരിക്കുന്ന ആദ്യ ഝാർഖണ്ഡ് വനിതയാണ് നിക്കി പ്രധാൻ.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1993-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ഝാർഖണ്ഡ് നിന്നുള്ള വനിതാ കായികതാരങ്ങൾ
വർഗ്ഗം:ഝാർഖണ്ഡിലെ ഫീൽഡ് ഹോക്കി കളിക്കാർ
മൊണ്ടിയേസീ

സപുഷ്പികളിൽപ്പെടുന്ന ഒരുസസ്യകുടുംബമാണ് **മൊണ്ടിയേസീ (Montiaceae). **ഈ സസ്യകുടുംബത്തിൽ ഏകദേശം 14 ജീനസ്സുകളിലായി 230 ഓളം സ്പീഷിസുകളുണ്ട്.** ** ഓഷധികൾ മുതൽ കുറ്റിചെടികൾ വരെ ഉൾപ്പെടുന്ന മൊണ്ടിയേസീ സസ്യകുടുംബത്തിലെ സ്പീഷിസുകളെ ലോകത്തിലെ മിക്ക ഭാഗങ്ങളിലും കാണപ്പെടുന്നവയാണ്. 

## സവിശേഷതകൾ
ഈ സസ്യകുടുംബത്തിലെ അംഗങ്ങൾ ജലാംശം കൂടുതലുള്ള മൃദുവായ കുറ്റിച്ചെടികളോ ഓഷധികളോ ആണ്. ദ്വിലിംഗപുഷ്പങ്ങളോടു കൂടിയ ഇവയുടെ പൂക്കൾ ആകർഷകണാണ്. സാധാരണയായി 2 വിദളങ്ങളോടു 5 ദളങ്ങളോടും കൂടിയതാണിവയുടെ പൂക്കൾ. എന്നാൽ വിരളം ചില സ്പീഷിസുകളിൽ 2, 3, 4, അല്ലെങ്കിൽ 6 ദളങ്ങളും, Lewisia ജീനസ്സിൽ ഉൾപ്പെടുന്ന ചില സ്പീഷിസുകളിൽ 18 ദളങ്ങൾവരെ ഉണ്ടാകാറുണ്ട്, ചില പുസ്തകങ്ങളിൽ ഇവയുടെ വിദളങ്ങളെ രൂപമാറ്റം സംഭവിച്ച ഇലകളായും ദളങ്ങളെ നിറങ്ങളോടുകൂടിയ വിദളങ്ങളായുമാണ് കണക്കാക്കുന്നത്. ഇവയുടെ കേസരങ്ങളുടെ എണ്ണം ദളങ്ങളുടെ എണ്ണത്തിന് സമാനമോ, അതിനിരട്ടിയോ അല്ലെങ്കിൽ എണ്ണാവുന്നതിലധികമോ ആയിരിക്കും. 2 മുതൽ 8 വരെ പുഷ്‌പജനികൾ (carpels) കൂടിച്ചേർന്ന അവസ്ഥയിലാണ് ഇവയുടെ  അണ്ഡാശയം. 

## ജീനസ്സുകൾ
* കാലൻഡ്രിന്യ Kunth
* കാലിപ്ട്രിഡിയംNutt.
* സിസ്റ്റാന്തെ Spach
* ക്ളെട്ടോണിയ L.
* ഹെക്ടോറെല്ല Hook.f.
* ലെൻസ്യ Phil.
* ലെവിസ്യ Pursh
* ലെവിസിയോപ്സിസ് Govaerts
* ല്യാല്ല്യ Hook.f.
* മൊൺഷ്യ L.
* മൊൺഷ്യോപ്സിസ് Kuntze
* പരകീല്യ Hershk.
* ഫെമെറാന്തസ് Raf.
* ഷെറൈടെറിയCarolin

## അവലംബം



## പുറത്തേക്കുള്ള കണ്ണികൾ
* Montiaceae, Jepson Manual Treatment

വർഗ്ഗം:സസ്യകുടുംബങ്ങൾ
വർഗ്ഗം:മൊണ്ടിയേസീ
ഫുമികൊ എഞ്ചി

ഷോവാ കാലഘട്ടത്തിലെ ഏറ്റവും പ്രശസ്തയായ എഴുത്തുകാരിയായിരുന്നു **ഫുമികൊ എഞ്ചി**( 2 ഒക്ടോ: 1905 – 12 നവം: 1986). ഫുമികോ യേദ എന്നായിരുന്നു യഥാർത്ഥനാമം. ടോക്യോയിലെ അകാകുസ പ്രവിശ്യയിൽ ഒരു സർവ്വകലാശാലാ അദ്ധ്യാപകനായ കസുദോഷി യേദയുടെ പുത്രിയായാണ് എഞ്ചിയുടെ ജനനം. അനാരോഗ്യം കാരണം സ്കൂളിലെ പ്രാഥമിക പഠനത്തിനു തടസ്സം നേരിട്ട  എഞ്ചി ഗൃഹത്തിൽ വച്ചുതന്നെയാണ് പഠനം തുടർന്നത്. പിതൃമാതാവ്എ ഞ്ചിയുടെ കാവ്യകല്പനകളെ ബാല്യത്തിലേ സ്വാധീനിച്ചു. നിരവധി ജാപനീസ് സാഹിത്യകാരന്മാരുടെ കൃതികളും അവരുടെ സാഹിത്യ ജീവിതത്തെ പ്രകടമായി സ്വാധീനിക്കുകയുണ്ടായി.
## നോവൽ

**Kaze no gotoki kotoba* (*The Words like the Wind*, 1939)
**Ten no sachi, umi no sachi* (*The Treasures of Heaven and Sea*, 1940)
**Shunju* (*Spring and Autumn*, 1943)
**Onna Zaka* (*[[The Waiting Years]]*, 1949–1957), English translation by John Bester. Kodansha. ISBN 477002889X
**Onna Men* (*[[Masks (novel)|Masks]]*, 1958), English translation by Juliet Winters Carpenter.
**Nama miko monogatari* (*A Tale of False Fortunes*, 1965), English translation by Roger Kent Thomas. University of Hawaii Press. ISBN 0824821874
**Saimu* (*Growing Fog*, 1976)
## അവലംബം
കെൻ വതനാബെ

ജാപ്പനീസ് നടനാണ് **കെൻ വതനാബെ.**(ജ:ഒക്ടോ: 21, 1959) ഹോളിവുഡ് ചിത്രങ്ങളിലും കെൻ അഭിനയിച്ചിട്ടുണ്ട്. ദുരന്തനായകന്റെ പരിവേഷമാണ് കെന്നിനു ചാർത്തപ്പെട്ടിട്ടുള്ളത്. ചലച്ചിത്രങ്ങൾ കൂടാതെ നാടകരംഗത്തും സജീവ സാന്നിദ്ധ്യമാണ് കെൻ. ടോണി അവാർഡിനു നാമനിർദ്ദേശം ചെയ്യപ്പെട്ടിട്ടുള്ള ആദ്യ ജാപ്പനീസ് നടനുമാണ് വതനാബെ.
## നാടകം
* *ബ്രിട്ടാനിക്ഹെൻസോ* (1980)
* *Shitaya mannencho monogatari* (1981)
* *ഫുയുനോ റയോ(The Lion in Winter)* (1981)
* *പജാസ്* (1981)
* *പ്ലാറ്റനോഫ്* (1982)
* *കാഫുൺ നെറ്റ്സു* (1982)
* *പിസാരോ* (1985)
* *ഹാമ്ലെറ്റ്* (1988)
* *Hamlet no gakuya -anten* (2000)
* *ടോവ part1-kanojo* (2000)
* *ടോവ part2-kanojo to kare* (2001)
* *[[The King and I (musical)|The King and I]]* (2015)
## അവലംബം

വർഗ്ഗം:1959-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജപ്പാനീസ് ചലച്ചിത്ര അഭിനേതാക്കൾ
ദീപിക താക്കൂർ

ഇന്ത്യയിലെ ഒരു ഹോക്കി കളിക്കാരിയാണ് **ദീപിക താക്കൂർ.**
ഫോർവേഡ് നിരയിൽ കളിക്കുന്ന ഇവർ ഇന്ത്യൻ ദേശീയ വനിതാ ഹോക്കി  ടീമിൽ അംഗമാണ്.
2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ പങ്കെടുക്കാനൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമാണ് ഇവർ.
2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ പങ്കെടുക്കാനൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമാണ് ഇവർ..
ഒളിമ്പിക്‌സിൽ പങ്കെടുക്കൻ യോഗ്യത നേടിയതിനാൽ നേരത്തെ നിശ്ചയിച്ച് ഉറപ്പിച്ച 2016 ഒക്ടോബറിൽ ന
ടക്കേണ്ട വിവാഹം നീട്ടിവെച്ചു. മാതാപിത്താക്കൾ എതിർപ്പുണ്ടായിട്ടും ദേശീയ ഹോക്കി ടീമിന്റ ഭാഗമാവാൻ ദീപിക തീരുമാനിക്കുകയായിരുന്നു.2014 മുതൽ
ഇന്ത്യൻ വനിതാ ഹോക്കി ടീമിന്റെ വൈസ് ക്യാപ്റ്റനാണ്.

## ജീവിത രേഖ
1987 ഫെബ്രുവരി ഏഴിന് ഹരിയാണയിലെ യമുനാ നഗറിൽ ജനനം. ഇന്ത്യൻ റെയിൽവേയിൽ ഉദ്യോഗസ്ഥയാണ്.

## നേട്ടങ്ങൾ
*172 അന്താരാഷ്ട്ര മത്സരങ്ങളിൽ പങ്കെടുത്തു.
*2014ലെ ഏഷ്യൻ ഗെയിംസിൽ വെങ്കലം നേടിയ ഇന്ത്യൻ ടീമിൽ അംഗമായിരുന്നു.
*2016ലെ സാഫ് ഗെയിംസിൽ സ്വർണം നേടിയ ഇന്ത്യൻ സംഘത്തിലും അംഗമായിരുന്നു
*2016 ഏപ്രിലിൽ ന്യൂസ്‌ലാൻഡിൽ നടന്ന ഹൗകെസ് ബേ കപ്പ് ടൂർണമെന്റിൽ ഇന്ത്യൻ വനിത ഹോക്കി ടീമിന്റെ ക്യാപ്റ്റനായിരുന്നു.
*2006ലും 2010ലും നടന്ന ഹോക്കി വേൾഡ് കപ്പിൽ ഇന്ത്യൻ ടീമിനെ പ്രതിനിധീകരിച്ചു. 
*2010ലും 2014ലും നടന്ന കോമ്മൺവെൽത്ത് ഗെയിംസിൽ പങ്കെടുത്ത ഇന്ത്യൻ വനിതാ ഹോക്കി  അംഗം.
### അവാർഡ്
ഏറ്റവും മികച്ച ഹോക്കിതാരത്തിന് നൽകുന്ന 2016ലെ ധ്രുവ് ബത്ര അവാർഡ് നേടി

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1987-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
വർഗ്ഗം:ഹരിയാനയിൽ നിന്നുള്ള ഫീൽഡ് ഹോക്കി താരങ്ങൾ
വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
ദീപ് ഗ്രേസ് ഏക്ക

ഇന്ത്യൻ ദേശീയ വനിതാ ഹോക്കി ടീം അംഗമാണ് **ദീപ് ഗ്രേസ് ഏക്ക**.

## ജീവിത രേഖ

ഒഡീഷയിലെ സുന്ദർഗഡ് ജില്ലയിലെ ബലിസങ്ക്ര ബ്ലോക്കിലുള്ള ലുൽകിഡിഹി ഗ്രാമത്തൽ ചാൾസ് ഏക്കയുടെയും ജയമണി ഏക്കയുടെയും മകളായി 1994 ജൂൺ മൂന്നിന് ജനിച്ചു.  തുടക്കത്തിൽ  കോച്ച് തേജ് കുമാർ സെസ്സിന്റ (2005-2006) ശിക്ഷണത്തിൽ ഹോക്കി പരിശീലനം ആരംഭിച്ചു. തുടർന്ന് 2007ൽ സായി-എസ്എജി സെന്ററിൽ ലുസെല ഏക്ക, സരോജ് മൊഹന്തി എന്നിവർക്ക് കീഴിൽ പരിശീലനം നേടി.

## നേട്ടങ്ങൾ
106 അന്താരാഷ്ട്ര മത്സരങ്ങളിൽ പങ്കെടുത്തു. അന്താരാഷ്ട്ര മത്സരങ്ങളിൽ നിന്നായി മൂന്നു ഗോളുകൾ നേടി.

### അന്താരാഷ്ട്ര മത്സരങ്ങൾ
*2011ൽ അർജന്റീനയിൽ നടന്ന ചതുർരാഷ്ട്ര മത്സരത്തിലൂടെയാണ് അന്താരാഷ്ട്ര മത്സരങ്ങളിൽ അരങ്ങേറ്റം കുറിച്ചത്. ഈ മത്സരത്തിൽ ഇന്ത്യൻ വനിതാ ഹോക്കി ടീം വെങ്കല മെഡൽ നേടി.
*2011ൽ തായ്‌ലൻഡിലെ ബാങ്കോക്കിൽ നടന്ന അണ്ടർ 18 ഏഷ്യാ കപ്പ് ഹോക്കി ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ ടീമിന്റെ ഭാഗമായിരുന്നു.
*2013 ജൂലൈ നാലിന് ജർമ്മനിയിൽ നടന്ന വനിതാ ജൂനിയർ ഹോക്കി വേൾഡ് കപ്പിൽ വെങ്കല മെഡൽ നേടിയ ഇന്ത്യൻ ടീമിൽ അംഗമായിരുന്നു.
*2016ലെ റിയോ ഒളിമ്പിക്‌സിൻ കളിക്കാൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമായിരുന്നു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1994-ൽ ജനിച്ചവർ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഒഡീഷയിൽ നിന്നുള്ള ഫീൽഡ് ഹോക്കി കളിക്കാർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വന്ദന കടാരിയ

ഇന്ത്യൻ വനിതാ ഹോക്കി ടീമിലെ ഫോർവേഡ് കളിക്കാരിയാണ് **വന്ദന കടാരിയ**.
2013ൽ ജർമ്മനിയിൽ നടന്ന ജൂനിയർ വനിതാ വിഭാഗം വേൽഡ് കപ്പിൽ ടൂർണ്ണമെന്റിലെ ഏറ്റവും കൂടുതൽ ഗോൾ നേടിയ മൂന്നാമത്തെ വ്യക്തിയായിരുന്നു. ആ ടൂർണമെന്റിൽ അഞ്ച് ഗോൾ നേടി. 130 കളികളിൽ നിന്നായി രാജ്യത്തിന് വേണ്ടി35 ഗോൾ നേടി.
## ജീവിത രേഖ
ഇപ്പോൾ ഉത്തരാഖണ്ഡിന്റെ ഭാഗമായ ഉത്തർപ്രദേശിലെ ഹരിദ്വാർ ജില്ലയിലെ റോഷ്‌നാബാദ് ഗ്രാമത്തിൽ 1992 ഏപ്രിൽ 15ന് ജനിച്ചു. കേന്ദ്ര സർക്കാർ സ്ഥാപനമായ ഭാരത് ഹെവി ഇലക്ട്രിക്കൽസ് ലിമിറ്റ്ഡിൽ ടെക്‌നീഷ്യനായ നഹർ സിങ്ങിന്റെ മകളാണ്.
## അരങ്ങേറ്റം
2006ൽ ഇന്ത്യൻ ജൂനിയർ വനിതാ ഹോക്കി ടീമിലൂടെ അരങ്ങേറ്റം നടത്തി. 2010-ൽ സീനിയർ വനിതാ ടീമിൽ അംഗമായി. 
ജർമ്മനിയിൽ 2013ൽ നടന്ന ജൂനിയർ വേൾഡ് കപ്പിൽ ഇന്ത്യക്ക് വേണ്ടി കളിച്ചു, വെങ്കല മെഡൽ നേടി. ഈ ടൂർണമെന്റിൽ ഇന്ത്യക്ക് വേണ്ടി ഏറ്റവും കൂടുതൽ ഗോൾ നേടിയത് ഇവരായിരുന്നു. നാലു കളികളിലായി അഞ്ചു ഗോൾ നേടി.  
സ്‌കോട്‌ലൻഡിലെ ഗ്ലാസ്‌ഗോവിൽ നടന്ന 2014ലെ കോമ്മൺവെൽത്ത് ഗെയിംസിൽ കാനഡക്കെതിരായ മത്സരത്തിലൂടെ 100 മത്സരം പൂർത്തിയാക്കി.
2014-15ലെ വനിതാ എഫ് ഐ എച്ച് ഹോക്കി വേൾഡ് ലീഗിന്റെ രണ്ടാം റൗണ്ടിൽ 11 ഗോളുകൾ നേടി, ടൂർണമെന്റിൽ ഇന്ത്യൻ  വനിതാ ടീം ചാംപ്യൻമാരായി.

2016ലെ റിയോ ഒളിമ്പിക്‌സിൻ കളിക്കാൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമായിരുന്നു.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1992-ൽ ജനിച്ചവർ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
വർഗ്ഗം:ജീവിച്ചിരിക്കുന്നവർ
എബിസി ആഫ്രിക്ക

2001 ൽ അബ്ബാസ് കിയാരൊസ്തമി   സംവിധാനം ചെയ്ത ഇറാനിയൻ ഡോക്യുമെന്ററി ചിത്രമാണ് **എബിസി ആഫ്രിക്ക**. 2001 ലെ കാൻ ചലച്ചിത്രോത്സവത്തിലെ മത്സരേതര ഇനത്തിൽ ഈ ചിത്രം പ്രദർശിപ്പിച്ചിരുന്നു.

ഐക്യ രാഷ്ട്ര സംഘടനയുടെ ക്ഷണ പ്രകാരം ഉഗാണ്ടയിലെ സ്ത്രീകളുടെ അനാഥ ശിശുക്കളെ സംരക്ഷിക്കാനുള്ള ശ്രമങ്ങൾ പഠിക്കാനെത്തിയ കിരിയോസ്തമി ചിത്രീകരണ ലൊക്കേഷനുകളുടെ അന്വേഷണത്തിനിടെയാണ് ഡിജിറ്റൽ വീഡിയോയിൽ  ഇതിലെ രംഗങ്ങളാകെ പകർത്തിയത്. എയിഡ്സിനാലും യുദ്ധത്താലും അനാഥരാക്കപ്പെട്ട ഇരുപത് ലക്ഷത്തോളം കുഞ്ഞുങ്ങളുടെ പ്രത്യാശ പകർത്തുന്നതിൽ കിരയോസ്തമി, ഈ ചിത്രത്തിൽ ഒരളവു വരെ വിജയിച്ചിരിക്കുന്നു.

## അവലംബം



## പുറം കണ്ണികൾ
*   at the Internet Movie Database
* ''ABC Africa'' at Rotten Tomatoes
* ''ABC Africa'' at AllMovie
വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അബ്ബാസ് കിയാരൊസ്തമി ചിത്രങ്ങൾ
വർഗ്ഗം:കാൻസ് അന്താരാഷ്ട്ര് ചലച്ചിത്ര മേളയിൽ പ്രദർശിപ്പിച്ച  ചലച്ചിത്രങ്ങൾ
വർഗ്ഗം:പേർഷ്യൻ ഡോക്യുമെന്ററി ചലച്ചിത്രങ്ങൾ
സൂക്ഷ്മജീവിശാസ്ത്രം-ഇന്ത്യയിൽ

സൂക്ഷ്മജീവികളെക്കുറിച്ചുള്ള പഠനം നടത്തുന്ന നിരവധി കേന്ദ്രങ്ങൾ ഇന്ത്യയിലുണ്ട്. ഡെറാഡൂണിലെ ഇന്ത്യൻ ഇൻസ്റ്റിട്യൂട്ട് ഓഫ് പെട്രോളിയം, ഡെൽഹിയിലെ ടാറ്റാ എനർജി റിസർച്ച് ഇൻസ്റ്റിട്യൂട്ട്, പൂനെയിലെ നാഷണൽ കെമിക്കൽ ലബോറട്ടറി എന്നിവ സൂക്ഷ്മജീവികളും പെട്രോളിയം ഇന്ധനങ്ങളും തമ്മിലുള്ള ബന്ധം പഠിക്കുന്ന സ്ഥാപനങ്ങളാണ്.
* ലക്നൗവിലെ നാഷണൽ ഇൻസ്റ്റിട്യൂട്ട് ഓഫ് നുട്രീഷൻ, അഹമ്മദാബാദിലെ നാഷണൽ ഇൻസ്റ്റിട്യൂട്ട് ഓഫ് ഓക്യൂപെഷണൽ ഹെൽത്ത് എന്നിവ ആഹാരത്തിൽ സൂക്ഷ്മജീവികൾ ഉണ്ടാക്കുന്ന വിഷബാധയെക്കുറിച്ച് നിരവധി പഠനങ്ങൾ നടത്തുന്ന സ്ഥാപനങ്ങളാണ്.
* ബാംഗ്ലൂരിലെ ഇന്ത്യൻ ഇൻസ്റ്റിട്യൂട്ട് ഓഫ് സയൻസ് ജീനോം അനാലിസിസ്, സിന്തറ്റിക് ജീനുകളുടെ രൂപപ്പെടുത്തൽ എന്നിവയിൽ സംഭാവനകൾ നൽകുന്നു. 
* ഡെൽഹിയിലേയും മദ്രാസിലേും ഇന്ത്യൻ ഇൻസ്റ്റിട്യൂട്ട് ഓഫ് ടെക്നോളഝി സ്ഥാപനങ്ങൾ അവായുശ്വസന പരിചംക്രമണത്തിലൂടെ അനേയ്റോബിക് റീസൈക്ലിംഗ്) ലിഗ്നോസെല്ലുലോസിക് മാലിന്യങ്ങളെ ഇന്ധനങ്ങളും കാലിത്തീറ്റയിലെ രാസഘടകങ്ങളും ആക്കിമാറ്റിയതിൽ വിജയിച്ചിട്ടുണ്ട്. 
* കൽക്കട്ടയിലെ ഇന്ത്യൻ അസോസിയേഷൻ ഓഫ് കൾട്ടിവേഷൻ ഓഫ് സയൻസ് പ്രകൃതിദത്തമായി കാണപ്പെടുന്ന അലേർജനുകളുടെ തൻമാത്രാ വിശകലനം നടത്തി ഇമ്മ്യൂണോപൊട്ടൻഷ്യൽ ആയവയുടെ കണ്ടെത്തലിന് പങ്കുവഹിച്ചിട്ടുണ്ട്. 
* കൽക്കട്ടയിലെ ഇന്ത്യൻ ഇൻസ്റ്റിട്യൂട്ട് ഓഫ് കെമിക്കൽ ബയോളജിയിൽ മനുഷ്യരിലെ ദഹനവ്യൂഹത്തിലെ സൂക്ഷ്മജീവികളുടെ തൻമാത്രാപഠനവും കോളറ രോഗബാധ കണ്ടെത്തുന്ന ബാക്ടീരിയോഫേജ് ടൈപ്പിംഗ് സാങ്കേതികവിദ്യയും വിബ്രിയോ കോളറേ 569 ബി യുടെ ഫിസിക്കലും ജനറ്റിക്കലും ആയ മാപ്പിംഗും ഓറൽ കോളറ വാക്സിനും നിർമ്മിച്ചിട്ടുണ്ട്. 
* ചണ്ഡീഗഡിലെ ഇൻസ്റ്റിട്യൂട്ട് ഓഫ് മൈക്രോബിയൽ ടെക്നോളജി റിഫോമൈസിൻ  ബി യെ റിഫാമൈസിൻ എസ് ആക്കിമാറ്റുന്ന എൻസൈമാറ്റിക് കൺവേർഷൻ നടത്തിയിട്ടുണ്ട്. 
* ഭുവനേശ്വറിലെ സെൻട്രൽ ഇൻസ്റ്റിട്യൂട്ട് ഓഫ് ഫ്രെഷ് വാട്ടർ അക്വാകൾച്ചർ എന്ന സ്ഥാപനത്തിൽ മത്സ്യങ്ങളിലെ വിവിധ രോഗങ്ങളെ ഹെൽത്ത് സർട്ടിഫിക്കേഷൻ, ക്വാറൻറ്റൈൻ എന്നീ സംവിധാനങ്ങളിലൂടെ തടയുന്നതിന് മാർഗ്ഗങ്ങൾ വികസിപ്പിച്ചെടുത്തിട്ടുണ്ട്.
## അവലംബം

വർഗ്ഗം:സൂക്ഷ്മജീവശാസ്ത്രം
സുനിത ലക്ര

ഇന്ത്യൻ വനിതാ ഹോക്കി ടീം അംഗമാണ് **സുനിത ലക്ര.** ടീമിലെ ഫോർവേഡ് നിരയിലാണ് ഇവർ കളിക്കുന്നത്.

## ജീവിത രേഖ

1991 ജൂൺ 11ന് ഒഡീഷയിൽ ജനനം. 81 അന്താരാഷ്ട്ര കളികളിൽ നിന്നായി രണ്ടു ഗോളുകൾ നേടി.ഇന്ത്യൻ റെയിൽവേയുടെ വെസ്റ്റ് സെന്റർ സോണിൽ ഉദ്യോഗസ്ഥയാണ്.

## അരങ്ങേറ്റം
2009ലാണ് അന്താരാഷ്ട്ര കളിയിൽ അരങ്ങേറ്റം ആരംഭിച്ചത്. 17ാമത് ഏഷ്യൻ ഗെയിംസിൽ പങ്കെടുത്ത ഇന്ത്യൻ ടീമിൽ അംഗമായിരുന്നു.
2015ൽ നടന്ന ഹൗക്കെസ് ബേ കപ്പ് മത്സരത്തിൽ ന്യൂസ്‌ലാൻഡിനെതിരായി ഇന്ത്യക്ക് വേണ്ടി കളിച്ചതിലൂടെ സുനിത 50ാമത്തെ അന്താരാഷ്ട്ര കളി പൂർത്തിയാക്കി.
## പ്രത്യേക നേട്ടങ്ങൾ
* 2016ൽ ബ്രസീലിൽ നടന്ന റിയോ ഒളിമ്പിക്‌സിൽ കളിക്കാൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമായിരുന്നു.
*2016ൽ ന്യൂസ് ലാൻഡിൽ നടന്ന ഹോക്‌സ്‌ബേ കപ്പ് വനിതാ ഹോക്കിയിൽ പങ്കെടുത്ത ഇന്ത്യൻ ടീമിൽ അംഗമായിരുന്നു
*2016 ഫെബ്രുവരി 20 മുതൽ മാർച്ച് ഒന്ന് വരെ സൗത്ത് ആഫ്രിക്കയിൽ നടന്ന മത്സരങ്ങിൽ പങ്കെടുത്ത ഇന്ത്യൻ ടീമിൽ അംഗം. അഞ്ച് മാച്ചുകളിൽ ഇന്ത്യ വിജയിച്ചു.
*2015 ഏപ്രിൽ 16ന് ഹൗക്കേസ് ബേ കപ്പിൽ ന്യൂസ് ലാൻഡിനെതിരെ അമ്പതാമത് ഇന്റർനാഷണൽ മാച്ചിൽ ഇന്ത്യക്ക് വേണ്ടി കളിച്ചു.
*2014 ജൂൺ 9 മുതൽ 17വരെ സൗത്ത് കൊറിയയിൽ നടന്ന 17ആമത് ഏഷ്യൻ ഗെയിംസിൽ വെങ്കലം നേടിയ ഇന്ത്യൻ ടീമിന്റെ ഭാഗമായിരുന്നു.
*2013 സെപ്തംബർ 21 മുതൽ 27വരെ മലേഷ്യയിലെ ക്വാലാലാംപൂരിൽ നടന്ന എട്ടാമത് വനിതാ ഏ്ഷ്യാ കപ്പ് ഹോക്കി ടൂർണ്ണമെന്റിൽ ഇന്ത്യയെ പ്രതിനിധീകരിച്ചു.

## മറ്റുവിവരങ്ങൾ
*2016 ജൂലൈ 26ന് , റിയോ ഒളിമ്പിക്‌സ് ഗെയിംസിൽ പങ്കെടുക്കാനായി ഒഡീഷ മുഖ്യമന്ത്രി പ്രത്യേക പ്രോത്സാഹനമായി 10 ലക്ഷം രൂപ നൽകാൻ മൈനിങ് കോർപ്പറേഷന് നിർദ്ദേശം നൽകി.
*ഇഞ്ചിയോണിൽ നടന്ന 17ആമത് ഏഷ്യാകപ്പിൽ വെങ്കല മെഡൽ നേടിയ ടീമിൽ അംഗമായതിനെ തുടർന്ന് 2014 ഒക്ടോബറിൽ ഒഡീഷ സർക്കാർ 75,000 രൂപ ക്യാഷ് അവാർഡ് നൽകി.
*17ആമത് ഏഷ്യാകപ്പിൽ വെങ്കല മെഡൽ നേടിയതിന് 2014 ഒക്ടോബർ 2ന് ഒഡീഷ ക്രിക്കറ്റ് അസോസിയേഷൻ 10,000 രൂപ ക്യാഷ് അവാർഡ് നൽകി.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1991-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഹോക്കിയിൽ ഏഷ്യൻ ഗെയിംസ് മെഡൽ ജേതാക്കൾ
വർഗ്ഗം:ഒഡീഷയിൽ നിന്നുള്ള ഫീൽഡ് ഹോക്കി കളിക്കാർ
വർഗ്ഗം:ഇന്ത്യൻ വനിത ഹോക്കി കളിക്കാർ
വർഗ്ഗം:ഒഡീഷയിൽ നിന്നുള്ള വനിതാ കായികതാരങ്ങൾ
വർഗ്ഗം:ഇന്ത്യയുടെ ഒളിമ്പിക് ഹോക്കി താരങ്ങൾ
ഒളിംപിക്സിൽ ഇന്ത്യയുടെ നേട്ടങ്ങൾ

## മത്സരാർത്ഥികളുടെ എണ്ണം

വേനൽക്കാല ഒളിമ്പിക് ഗെയിംസിൽ ഇന്ത്യയിൽ നിന്നും പങ്കെടുത്ത ആളുകളുടെ എണ്ണം | മെഡൽ നില : 

ശൈത്യകാല ഒളിമ്പിക് ഗെയിംസിൽ ഇന്ത്യയിൽ നിന്നും പങ്കെടുത്ത ആളുകളുടെ എണ്ണം | മെഡൽ നില :  

## മെഡൽ പട്ടിക

### സമ്മർ ഒളിംപിക്സിൽ നേടിയ മെഡലുകളുടെ പട്ടിക

### മെഡൽ കായിക ഇനത്തിനനുസരിച്ച്

## മെഡൽ നേടിയവരുടെ പട്ടിക

## അവലംബം

## External links
* 
* 
* 
* 

വർഗ്ഗം:ഇന്ത്യ ഒളിമ്പിക്സിൽ
മനീഷ് സിംഗ് റാവത്ത്

ഇന്ത്യയിലെ ഒരു പ്രമുഖ കായിക താരമാണ് **മനീഷ് സിംഗ് റാവത്ത്**.
ദീർഘ ദൂര ട്രാക്ക് ആൻഡ് ഫീൽഡ് മത്സര ഇനമായ **[[നടത്തമത്സരം|നടത്ത മത്സര]]ത്തിലാണ്** ഇദ്ദേഹം ശ്രദ്ധകേന്ദ്രീകരിച്ചിരിക്കുന്നത്.

## നേട്ടങ്ങൾ
*2015ൽ ചൈനയിലെ ബീജിങിൽ നടന്ന ലോക അത്‌ലറ്റിക് ചാംപ്യൻഷിപ്പിൽ 50 കിലോ മീറ്റർ നടത്തമത്സരത്തിൽ ഇദ്ദേഹം പങ്കെടുത്തു.
* അത്‌ലെറ്റിക്‌സിനായുള്ള അന്താരാഷ്ട്ര ഭരണസമിതിയായ ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷൻസ് 2015 ഏപ്രിലിൽ നടത്തിയ റേസ് വാക്കിങ് ചലഞ്ചിൽ ഒരു മണിക്കൂർ 20 മിനിറ്റ് 50 സെക്കന്റ് സമയത്തിനുള്ളിൽ ഇദ്ദേഹം 20 കിലോമീറ്റർ പൂർത്തിയാക്കി.
*2016ലെ റിയോ ഒളിമ്പിക്‌സിൽ 20 കിലോമീറ്റർ നടത്തമത്സരത്തിൽ 13ആമതായി പൂർത്തിയാക്കി. ഒരു മണിക്കൂറും 21 മിനിറ്റും 21 സെക്കന്റും സമയമെടുത്താണ് ഇത് പൂർത്തിയാക്കിയത്.

## ജീവിത രേഖ

ഉത്തരാഖണ്ഡിലെ ചമോലി ജില്ലയിൽ 1991 മെയ് അഞ്ചിന് ജനനം. ഹോട്ടൽ പരിചാരകനായി ജോലി ചെയ്യുന്നു.

## അവലംബം

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
വർഗ്ഗം:1991-ൽ ജനിച്ചവർ
സുശീല ചാനു

ഇന്ത്യൻ ദേശീയ വനിതാ ഹോക്കി ടീമിലെ ഒരു  കളിക്കാരിയാണ് **സുശീല ചാനു**
ഇന്ത്യൻ ദേശീയ ഹോക്കി ടീമിന്റെ നിലലിലെ ക്യാപ്റ്റൻ കൂടിയാണ് ഇവർ.

## ആദ്യകാല ജീവിതം
പുക്‌രംഭം ശ്യംസുന്ദറിന്റെയും പുക്‌രംഭം ഓങ്ബി ലതയുടെ മകളായി 1992 ഫെബ്രുവരി 25ന് മണിപ്പൂരിൽ ജനിച്ചു. 2010മുതൽ സെൻട്രൽ മുംബൈ റെയിൽവേയിൽ ടിക്കറ്റ് കളക്ടറായി ജോലിചെയ്യുന്നു.

## നേട്ടങ്ങൾ
* 2013ൽ ജർമ്മനിയിൽ നടന്ന ജൂനിയർ വനിതാ ഹോക്കി ടൂർണമെന്റിൽ വെള്ളി മെഡൽ നേടിയ ടീമിന്റെ ഭാഗമായിരുന്നു.
*2016ലെ റിയോ ഒളിമ്പിക്‌സിനുള്ള ഇന്ത്യൻ വനിതാ ഹോക്കി ടീമിനെ നയിച്ചത് ഇവരാണ്. മോശം ഫോമിന്റെയും വിവാദ നിലപാടുകളുടെയും പേരിൽ റിതു റാണിയെ ടീമിൽനിന്ന് ഒഴിവാക്കിയാണ് സുശീല ചാനുവിനെ നായികയാക്കിയത്.
* 121 അന്താരാഷ്ട്ര കളികളിൽ സംബന്ധിച്ച ഇവർ അന്താരാഷ്ട്ര മത്സരങ്ങളിൽ നിന്നായി നാലു ഗോളുകൾ നേടി.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ വനിത ഹോക്കി കളിക്കാർ
ഗുർപ്രീത് സിംഗ്

ഒരു ഇന്ത്യൻ സ്പോർട്ട്സ് ഷൂട്ടിങ്ങ് താരമാണ് ഗുർപ്രീത് സിങ്.2010-ൽ ഇന്ത്യയിൽ വച്ചുനടന്ന കോമൺവെൽത്ത് ഗെയിംസിൽ ഗുർപ്രീത് സിങ് സ്വർണ്ണം കരസ്ഥമാക്കി.2010 ഒക്ടോബർ 7-ന് വിജയ് കുമാറിനോടൊപ്പം 25 മീറ്റർ എയർ റൈഫിൾസ് ഗ്രൂപ്പ് വിഭാഗത്തിൽ ഗുർപ്രീത് സിങ് സ്വർണ്ണം കരസ്ഥമാക്കി.2010 ഒക്ടോബർ 7-നുതന്നെ ഓംകാർ സിങിനോടൊപ്പംമെൻസ് പത്ത് മീറ്റർ എയർപിസ്റ്റൾസ് ലിഭാഗത്തിൽ സ്വർണ്ണ മെഡൽ കരസ്ഥമാക്കി..അദ്ദേഹം 2010 കോമൺവെൽത്ത് ഗയിംസിൽ ഇരുപത്തഞ്ചു മീറ്റർ റാപിഡ് ഫയർ വിഭാഗത്തിൽ ഒരു വ്യക്തിഗത വെങ്കല മെഡൽ കരസ്ഥമാക്കി.ആർമി മാർക്ക്‌സ്മാൻഷിപ് യൂണിറ്റിൽ (എ.എം.യു) സുബേദറാണ് 28-കാരനായ ഗുർപ്രീത് സിങ്.
## ഒളിംപിക്സ് യോഗ്യത
ജർമനിയിലെ മ്യൂണിക്കിൽ നടന്ന ലോകകപ്പ് ഷൂട്ടിങ് ചാമ്പ്യൻഷിപ്പിൽ 10 മീറ്റർ എയർ റൈഫിളിൽ 154.6 പോയിന്റോടെ ഗുർപ്രീത് സിങ് റിയോ ഡി ജനൈറോയിൽ 2016-ൽ നടക്കുന്ന ഒളിമ്പിക്‌സിന് യോഗ്യത നേടി.നാലാം സ്ഥാനമാണ് ലോകകപ്പിൽ ഗുർപ്രീത് സിങിന് ലഭിച്ചത്.എ.എം.യുവിൽ നിന്ന് ഒളിമ്പിക് യോഗ്യത നേടുന്ന രണ്ടാമത്തെയും മൊത്തത്തിൽ അഞ്ചാമത്തെയും ഇന്ത്യൻ താരമാണ് ഗുർപ്രീത് സിങ്.

## അവലംബം